הוועדה לענייני ביקורת המדינה, כנסת 25, פרוטוקול מספר 81, 2023-12-20 00:00

מיקי לוי: בוקר טוב לכולם, תודה שבאתם

מיקי לוי:  היום יום רביעי, ח' בטבת, אני מתכבד לפתוח את ישיבת הוועדה לענייני ביקורת המדינה בנושא היערכות להגנת העורף מפני איום טילים ורקטות (מיגון פיזי, התרעה ופינוי של אוכלוסייה)

מיקי לוי:  זו אינה הישיבה הראשונה של הוועדה בנושא דוח מבקר מדינה זה

מיקי לוי:  אני מבקש להדגיש שישיבותיה הקודמות בדוח התקיימו באופן חסוי, על מנת לא לחשוף נושאים ביטחוניים

מיקי לוי:  היום אנחנו מקיימים דיון פומבי, כי ברור שנושא הצפון – שהפך מאז תחילת המלחמה גם כן לזירה עם תקריות יום-יומיות, ירי טילים/רקטות בלתי פוסקת ולחימה בגבול – הוא נושא שחייבים להתייחס אליו מיידית

מיקי לוי:  הממשלה קיבלה החלטה על פינוי אוכלוסייה מיישובים בצפון עד למרחק של 3

מיקי לוי: 5 ק"מ מהגבול

מיקי לוי:  אנחנו מדברים על 51,700 תושבים אשר פונו, כנראה שהתפנו הרבה יותר מיישובים מעבר ל-3

מיקי לוי: 5  ק"מ

מיקי לוי:  לעומת זאת, לא מעט  יישובים התפנו באופן עצמאי, מדובר על כמה אלפי אזרחים בקטגוריה זו

מיקי לוי:   מהחלטות הממשלה בנדון אנחנו מבינים כי רק  מי שמתגוררים ביישובים לגביהם התקבלה החלטה על פינוי יזום זכאים לסיוע מהמדינה בדמות אירוח בבתי מלון או שיפוי כספי

מיקי לוי:  כמו כן, החלטות הממשלה על פינוי יצרו מצבים בהם יש מועצות אזוריות שחלק מהיישובים שלהן כלולים בתוכניות פינוי ואחרות, אבל איך  במצב כזה מועצה אזורית יכולה לספק שירותים ליישובים שלא פונו

מיקי לוי:      נמצאים איתנו כאן מספר ראשי מועצות מהצפון, ברוכים הבאים, ואנחנו נשמע מהם על ההתמודדויות, הקשיים, המכשולים

מיקי לוי:  תחילה נפתח בסיכום קצר של דוח מבקר המדינה ולאחר מכן, הממ"מ – מחלקת המחקר והמידע של הכנסת – שיציגו סקירה שהם הכינו  לאחרונה לבקשת הוועדה, עם מיפוי היישובים וסקירת המצב כפי שהוא היום ביחס להחלטות הממשלה

מיקי לוי:       אני מבקש לציין כי חבר הכנסת אביגדור ליברמן פנה אליי בבקשה לקיים דיון בנושא הטיפול בצפון, בהיבטים הביטחוניים והאזרחיים, ואני  מקווה שהוא יצטרף לדיון זה בהמשך

שרון ניר: אני במקומו

מיקי לוי: ברוכה הבאה

איתן דהן: בוקר טוב לכולם

איתן דהן:  אני מנהל את חטיבת הביטחון במשרד מבקר המדינה, החטיבה שמבצעת ביקורת על  מערכות הביטחון

איתן דהן:  נמצאים איתי איל, מנהל האגף שהוביל את הביקורת, ושרון שהיא סגנית מנהל האגף

איתן דהן:  אנחנו נציג את הדוח בקצרה, מכיוון שכבר הצגנו אותו פה לפני זמן לא רב

איתן דהן:  אנחנו נעבור על עיקרי הדברים ולאחר מכן יעלו גם דברים שהם עדכניים יותר

איתן דהן:  הדוח שאנחנו מציגים פה הוא למעשה ביקורת שנעשתה על ביקורת  מקורית ב-2016, הביקורת שתוצג פה היא מ-2020, זה העדכון שלה

איתן דהן:  מכאן כמובן גם חלק מהפערים עד היום

איתן דהן:      לצד זה, צריך לומר שקיימנו סיורים – אני באופן אישי וגם מבקר המדינה – בכלל המקומות במדינה, כולל ביישובים בצפון, ביישובים בדרום, בכל בתי המלון ושוחחנו עם כל האנשים

איתן דהן:  יש בידינו מידע רב אודות מה קרה בפועל, הגם שעדיין לא קיימנו ביקורת בעניין הזה

איתן דהן:  אנחנו מתכננים ביקורת שאמורה לצאת בנושא

איתן דהן:      שקף: נושאים שנבדקו – מבחינת הנושאים שנבדקו בביקורת: הסדרת הסמכויות בין משרד הביטחון למשרד לביטחון פנים, נושא שעלה  בביקורת על הטיפול בעורף; תוכניות עבודה לטיפול בעורף; פערי מיגון; מערך הגילוי וההתרעה

איתן דהן:  צריך לומר שזה אחד הנושאים שנעשה בו השיפור הדרמטי ביותר ביחס למה שעלה בביקורות בעבר; היערכות לפינוי אוכלוסייה – בעניין זה עסקנו ב"מרחק בטוח", "מלון אורחים", תוכנית "מלונית" 

איתן דהן:  חלק  מהתוכניות האלה השתנו

איתן דהן:  באותה תקופה לא עסקנו ב"משב רוח"; גופים מרכזיים – רח"ל, פיקוד העורף, פס"ח ומשרדי ממשלה כאלה ואחרים

איתן דהן:  במצגת זו לא מופיע עניין המיגון, אבל אם תרצו שנעבור על זה, יש לנו שקף בנושא ונוכל להתייחס לזה

איתן דהן:       שקף: נתוני מפתח – אפשר לראות את הנתונים הכלליים נכון למועד הביקורת: כ-2

איתן דהן: 6 מיליון תושבים בישראל, שהם 28%, הם ללא מיגון תקני בסמוך למקום מגוריהם; 300,000 – מספר התושבים שיש להיערך לפינויים על פי החלטת הממשלה

איתן דהן:  כאן יש קצת מספרים שהשתנו, אבל זה היה המספר במועד הביקורת; 50,000 תושבים מתגוררים בערים שדרות וקרית שמונה ותוכניות הפינוי שלהם לא הושלמו נכון למועד הביקורת; 50,000 תושבים מתגוררים עד 9 ק"מ מגבול הצפון ללא מיגון תקני בסמוך למקום מגוריהם

איתן דהן:  מהסיורים האחרונים שקיימנו אני יכול לומר שיש פערים משמעותיים בחלק מהמועצות בהן סיירנו ובגליל המערבי בצורה בולטת; 231,000 תושבים מתגוררים עד 40 ק"מ מגבול רצועת עזה ללא מיגון תקני בסמוך למקום מגוריהם; 12,000 מקלטים ציבוריים, מתוכם כ-2,500 שאינם כשירים

איתן דהן:  צריך לומר שגם בעניין הזה עשינו סיורים וראינו בחלק מהמקומות מקלטים במצב טוב

איתן דהן:  אני יכול להגיד שהפער המרכזי שראינו בשטח זה בעיקר מקלטים שנמצאים בבניינים שהם בניינים פרטיים

איתן דהן:  למעשה כאן נדרש טיפול של האזרח

איתן דהן:  חלקם הגדול הפך למחסנים או לדברים אחרים

איתן דהן:  בחלק מהמקומות נעשה טיפול, בהתחלה ראינו דוגמאות לא טובות במעלות למשל ולאחר מכן שיפור משמעותי

איתן דהן:       שקף: פינוי אוכלוסייה, תוכנית "מלון אורחים" – עלו כמה דברים בביקורת שעסקה בנושא הזה: בדוח הקודם, שהיה ב-2016, העיר משרד מבקר המדינה כי על הרשויות המקומיות הקולטות לפנות למפונים סל קליטה שיאפשר תנאי מחיה בסיסיים, שירותי כביסה וכו'

איתן דהן:  הדברים האלה נכתבו גם ב-2020 ויש להניח שהם יהיו רלוונטיים גם לעכשיו

איתן דהן:  הם גם עלו בעוצמה בתקשורת וגם בסיורים שקיימנו

איתן דהן:  בסיור שעשינו באילת למשל זה עלה בצורה בולטת

איתן דהן:  בביקורת המעקב עלה שעבודת המטה שעשתה רח"ל בעניין היערכות הרשויות המקומיות לא הושלמה

איתן דהן:  ביולי 2012 אישרה הממשלה את תוכנית "מלון אורחים" לפינוי ולקליטה של 300,000 מפונים

איתן דהן:  משרד הפנים איתר יעדים לקליטה של כ-420,000, עיקרם לבתי ספר

איתן דהן:  כמובן שכולנו  מכירים את השינוי שנעשה בפינוי, אני באופן אישי חושב שזו החלטה טובה, אבל צריך להסתכל על זה גם בעין ביקורתית, כי יש חסרונות לזה שאתה משנה  מיקום

איתן דהן:  אני יכול לומר שבתחילת הדרך עלו מהשטח פערים משמעותיים, כי חלקם נמצאים במקום אחר בתקופה הזאת ויוצא שבכל סוגיית החינוך ותמיכת משרדי הממשלה – מבקר המדינה הוציא אתמול דוח גם בעניין זה – היו פערים לא קטנים במתן מענה לתושב בתוך המלונות

איתן דהן:  כמובן שחלק  מהדברים השתפרו במהלך החודשים האחרונים

איתן דהן:      עוד לגבי "מלון אורחים":  שיפוי רשויות מקומיות קולטות – על פי תוכנית  "מלון אורחים" על משרד האוצר להקצות לרשויות להקצות לרשויות  המקומיות הקולטות מפונים תקציב לאספקת שירותים

איתן דהן:  בביקורת הקודמת עלה כי משרד הפנים, משרד הביטחון ומשרד האוצר לא הסדירו את הנושא

איתן דהן:  בביקורת המעקב עלה כי אין מנגנון עתי לעדכון התעריף לשיפוי רשויות מקומיות

איתן דהן:  גם בנושא הזה, בסיורים שעשינו בשטח – אומנם לפני חודש – ראינו עדיין פערים בשטח

איתן דהן:  הגם שהתקבלו החלטות לתת תקציבים, לקח זמן רב מאוד עד שהתקציבים הגיעו באמת לשטח ויכלו לתת מענה לפערים

איתן דהן:  שוב, הבעיה זוהתה מראש והמנגנון כפי שהערנו פה היה צריך להיות יותר מהיר ויותר זריז

איתן דהן:  בכלל, המנגנונים להקצאת הכספים לתושב הוא נושא חשוב מאוד וצריך לראות שהוא מהיר יותר

איתן דהן:  זה עלה בכמה בתחומים, הגם שהם לא קשורים באופן ישיר לנושא פה, כמו עצמאים ששוחחנו איתם באופן אישי

איתן דהן:  אלה דברים שעלו מהשטח

מטי צרפתי הרכבי: בביקורת התייחסתם לאיזה משך זמן של פינוי הייתה היערכות? כלומר, האם היה איזשהו מרווח ביטחון בלוחות זמנים? אם כל המענים ניתנו, האם חשבו על שבוע, שבועיים, חודש או שדיברו על תקופות ארוכות?     

איל זוננפלד: היות שהעבודה הזאת נעשתה אחרי צוק איתן – צוק איתן ארך 50 יום ואנחנו  נמצאים במציאות אחרת היום – אין ספק שכל המערכות היו  צריכות להיערך לשהייה ארוכה במתקנים

איל זוננפלד:  שוב, המתקנים שאליהם היו אמורים להתפנות המפונים בזמנו היו בתי ספר, בשונה מהפתרון שמצאו לו עכשיו עם אירוח בבתי מלון, אבל גם צריך לזכור שבחנו גם את הצורך במתן מענה בשהייה ארוכה לאוכלוסייה בתוך מרחבי המיגון, שגם להם היה צריך לתת מענה, בין אם זה בתנאים פיזיים וגם בהיערכות כוללת של הגורמים שצריכים לתמוך בהם

איל זוננפלד:  כמו שלמדנו בצוק איתן – ועכשיו אנחנו חווים את זה גם כן בצורה כזאת או אחרת – המציאות הזאת באמת מחייבת שהייה ארוכה והיערכות מקדימה של כל הגורמים

איל זוננפלד:  אני מניח שהגורמים פה יתייחסו לזה בהמשך

איתן דהן: חברת הכנסת הרכבי, לשאלתך – אני מציע שחלק מהגורמים פה יתייחסו לעניין זמן ההיערכות, כדי שתהיה תשובה מדויקת

איתן דהן:      שקף: מתפנים עצמאית – בלי להיכנס לכל הפרטים, אפשר לראות שהסוגיה של המתפנים עצמאית אף היא אתגר, גם עכשיו

איתן דהן:   לדוגמה, היינו בשדרות וראינו מתפנים עצמאית; היינו בחלק מהיישובים בעוטף וראינו מתפנים עצמאית

איתן דהן:  זה סוג אחד של מתפנים

איתן דהן:  יש גם מתפנים ביישובים שלא פונו והתפנו עצמאית, כמו למשל באשקלון

איתן דהן:  היה שם מספר דרמטי של אנשים שלא יודעים לעמוד בלחץ של חלק מהדברים שהתרחשו ופינו את עצמם עצמאית

איתן דהן:  גם בקרית שמונה אנשים פינו את עצמם עצמאית טרם האירוע

איתן דהן:  כל ההסדרה הזאת לאחר מכן היא כמובן נושא שצריך לרדת לפרטים שלו – בחלק מהמקומות הדברים הוסדרו בצורה טובה ובחלק היו פערים

אהרון דוב גמזו: התבקשנו להתפנות

אהרון דוב גמזו:  אף אחד לא התפנה על דעת עצמו

אהרון דוב גמזו:  למשל, ראש הרשות בגליל עליון קרא לכולם ב-8 באוקטובר לצאת משם

איתן דהן: בכל מקרה, צריך לוודא, הגם שלא ניתנה הנחיה מלמעלה, שנותנים מענה מסוים לאנשים האלה שהתפנו, אחרת נוצרים פערים משמעותיים

איתן דהן:       ציינו כאן נקודה לחיוב, שמשרד הבריאות ומשרד הרווחה נערכו לפינוי תושבים בעלי צרכים מיוחדים

איתן דהן:  הנושא הזה הוא נושא חשוב, אבל יש מקרים, למשל במועצה אזורית מבואות חרמון, שגם שעסקו הרבה זמן בנושא הזה, כל הסוגיה של אוכלוסייה עם צרכים מיוחדים היא בפער משמעותי

איתן דהן:  אני יכול לומר שהנושא הזה עלה גם באשכול

איתן דהן:  במקומות רבים שהיינו בהם, אוכלוסייה שהייתה צריכה לקבל קשב מיוחד, לא קיבלה

איתן דהן:  אני אתן דוגמאות כדי שזה יהיה ברור יותר – באשקלון למשל, פגשנו אבא לילדה עם צרכים מיוחדים

איתן דהן:  הוא שאל אותנו: איך אתם רוצים שאני אשאר בבית? אין לי אישור להתפנות כי יש לי ממ"ד

איתן דהן:  למעשה מי שיש לו ממ"ד ויש לו ילדים עם צרכים מיוחדים, לא אישרו להם להתפנות

איתן דהן:  הוא אומר: אני לא יודע להישאר עם הילדה חודשיים בבית, זה בלתי אפשרי

איתן דהן:  לכן הדברים האלה, הגם שהם עלו לפני כן, לדעתי היו צריכים לקבל מענה טוב יותר

איתן דהן:  הנושא הזה לא עלה במקום אחד ולכן אני מציין אותו כאן בצורה בולטת

איתן דהן:      לגבי תוכנית "מלונית" שמתייחסת ליישובי העוטף – ב-2019 החלה רח"ל בגיבוש תוכנית לפינוי וקליטה של כ-75% מתושבי עוטף עזה בשלב הראשון, לטווח של עד 96 שעות, במבני ציבור ובקיבוצים ובטווח הארוך לבתי מלון ואכסניות

איתן דהן:  הכוונה הייתה שתוכנית זו תשולב בתוכנית "מלון אורחים" עם חוזים נצורים, ערוכים ומוכנים

איתן דהן:   צריך לציין שיישובי הצפון לא נכללו בתוכנית הזאת ובמועד סיום הביקורת התוכנית לא הושלמה באופן מלא

איתן דהן:  גם בערב הפינוי היו שיחות אינטנסיביות בין הגופים למשל כדי לפנות יישובים תחת אש – שיחות בין רח"ל לבין פס"ח לבין גופים אחרים – כדי לסדר את הסמכויות והאחריות ולוודא שהדבר הזה אכן קורה

איתן דהן:  בסיורים שלנו שם גם התגלו פערים

איתן דהן:      תוכנית "מרחק בטוח" – תוכנית לפינוי אוכלוסייה בטווח 0 עד 4 ק"מ בגבול לבנון, רמת הגולן ועוטף עזה

איתן דהן:  תוכניות של הערים קרית שמונה ושדרות טרם הושלמו

איתן דהן:  פס"ח לא הגדירה יעד לקליטה של 17 יישובים

איתן דהן:  בדיון הקודם ראינו שחלק מהדברים אכן טופלו

איתן דהן:  יש לסיים את התוכנית לפינוי שדרות וקרית שמונה

איתן דהן:  בעניין זה אני רוצה לומר לגבי הפינוי בקרית שמונה, אני יכול להגיד גם על שדרות, שהפינוי לא נעשה בצורה טובה

איתן דהן:  אני יכול לתת לזה דוגמאות מכל הבחינות, מהפיזור של העיר לאילת וכאלה לנוקדים למשל

איתן דהן:  אין היגיון לשלוח אדם מקרית שמונה לנוקדים, בוודאי כשזה לא קבוצה קטנה של אנשים

איתן דהן:  פיזרו את האנשים בעוד מקומות כאשר לראש העיר אין יכולת לשלוט בדבר הזה

איתן דהן:  התושבים מפוזרים כמעט בכל הארץ

איתן דהן:  אנשים נסעו מקרית שמונה לאילת, הגיעו לבית המלון, נכנסו לבית המלון ושם אמרו להם: מתנצלים, אבל אנחנו לא יודעים שאתם אמורים להגיע לפה

איתן דהן:  בסוף הבעיות נפתרות, אבל אלה דברים שעלו כבעיה

איתן דהן:  למשל, פינו לנצרת קבוצה של חרדים שצריכה מלונות כשרים וכו'

איתן דהן:  אני יכול לתת עוד דוגמאות, אבל נראה שהרעיון ברור

סימון דוידסון: יש לציין שבמקרה של קרית שמונה הכול נפל על ראש העיר ועל העירייה עצמה, הם היו לבד במערכה

סימון דוידסון:  בשבוע הראשון אף אחד לא עזר להם

איתן דהן: בשלב הראשון, אתה צודק

איתן דהן:  צריך לומר שפינוי עיר הוא מורכב

איתן דהן:  בחלק מהמועצות האזוריות ראינו שהיכולת שלהם לנהל את זה אל מול גופים בתוך הקיבוצים, בתוך מקומות אחרים, היא יכולת טובה יותר

איתן דהן:  יש ממש שליטה שמית באנשים

איתן דהן:  בקיבוץ למשל, יש שליטה טובה מאוד ויודעים מי האנשים, הקשר האישי וכד'

איתן דהן:  מכירים אותם ואם יש בעיה נקודתית ניתן להרים טלפון אליהם

מטי צרפתי הרכבי: מה שעובד בשגרה, עובד בחירום

איתן דהן: נכון

איתן דהן:  כשמדברים על עיר עם 30,000 תושבים זה קצת יותר מורכב

סימון דוידסון: קח בחשבון שתושבי שדרות נמצאים ב-100 בתי מלון שונים

איתן דהן: נכון

איתן דהן:  הדברים האלה עלו גם כשפגשנו את ראש עיריית שדרות

איל זוננפלד: ברשותך, אדוני היושב-ראש, אני  חושב שחשוב מאוד לנצל את הדיון החשוב הזה נוכח האפשרות להסלמה בגזרת הצפון, הסלמה  נוספת על מה שקורה עכשיו

איל זוננפלד:  כסוג של הפקת לקחים ובראייה עתידית לאפשרות נוספת של פינוי אוכלוסייה נוסף בסדרי גודל וגם אפשרות שזה יהיה תחת אש, כדאי מאוד לשמוע את הגופים, איך הם מתייחסים ואיך הם נערכים לאפשרות הזאת

מיקי לוי: בדיון הקודם דרשתי ממשרד האוצר – הרי בסוף אנחנו  מדברים על כסף

מיקי לוי:  תוכניות זה נחמד, גם דיבורים בוועדה שלי זה נחמד, אבל כסף – לדעת אם יש כסף למיגון הצפון

מיקי לוי:  חברת הכנסת שרון, חבל שחבר הכנסת ליברמן איננו פה, כי הוא דיבר כל הזמן על תוכנית מיגון הצפון

מיקי לוי:  אני רוצה לקרוא לכם מכתב רשמי, לדרישתי, שקיבלתי ממשרד האוצר

מיקי לוי:  אני ממליץ לכולם לרשום את המספרים, כי לנו -  לוועדה – אין את היכולת לבדוק אם ניתנו תקציבים, אם לא  ניתנו תקציבים

מיקי לוי:  האם יש פה מישהו מהשלטון המקומי? כי השלטון המקומי יכול לבדוק את זה מול ראשי ערים וראשי מועצות

מיקי לוי:  אני ממליץ לכם לכתוב את מה שאני אומר עכשיו

מיקי לוי:  אני גם אומר את זה כדי שזה ייכנס לפרוטוקול, כי זה מחייב

מיקי לוי:  אני קורא: "במענה לבקשת הוועדה ממשרד האוצר בדיון שנערך ב-21 בנובמבר 2023

מיקי לוי:  ראשית, אבקש להוסיף לפרוטוקול את סוף המשפט שנאמר בדיון והושמט ממנו" – אני אמרתי אותו – "נאמר שהחלטת קבינט בנוגע לתכנית מיגון הצפון לא מוכרת לנו" – האמירה של האוצר אנחנו לא מכירים תוכנית מיגון הצפון - - -     

שרון ניר: פשוט לא יאומן

מיקי לוי: אז מישהו יכול לעזור לי, ואולי נעזור לאוצר

מיקי לוי:  אנחנו מדברים על מיגון הצפון בכמה שנים האחרונות, אבל זה לא מוכר

מיקי לוי:  שרק תדעו

אריאל הבר: היושב-ראש, אפשר להגיד מילה?     

מיקי לוי: אני אקריא את זה ואז תגיד

מיקי לוי:  זה מה שכתוב, אני מקריא את מה שכתוב, אני לא ממציא שום דבר

מיקי לוי:  אל תדאג, אני אקרא גם את הסכומים

מיקי לוי:  כתוב, בנוגע לתוכנית מיגון הצפון, שהיא לא מוכרת

מיקי לוי:  "אנחנו מכירים את החלטת הקבינט מ-2018 שעסקה במיגון העורף

מיקי לוי:  בדיון ניתנה התייחסות לתקציבים שהוקצו למיגון העורף ושיפור המוכנות לרעידות אדמה, כפי שמוזכר בהחלטת הקבינט"

מיקי לוי:  – אני עשיתי כאן גם דיון בנושא רעידות אדמה, שישראל במצב קטסטרופלי אם חס וחלילה יקרה פה משהו

מיקי לוי:  יותר מעשרה בתי חולים, אז מי יטפל בפצועים, 5,000 הרוגים וכבר עלינו ל-7,000 בהערכה, מבניינים שיתמוטטו

מיקי לוי:  אני אומר את זה כי חיברו את זה איכשהו למיגון הצפון – "בנוגע להקצאת התקציבים שנוגעים להחלטת הקבינט: התקציבים שהוקצו למשרד הביטחון הם 890 מיליוני שקלים בשנים  2022-2018, וכן הוקצו 550 מיליוני שקלים בשנים 2026-2023" – עדיין לא הוצאו, זה על השולחן

מיקי לוי:  צריך לדרוש את הכסף הזה – "סך הכול 1

מיקי לוי: 440 מיליארד שקלים למשרד הביטחון"

מיקי לוי:  אם הסכומים האלה נכונים, אלה סכומים אדירים

מיקי לוי:  "בנוסף, מבדיקה שערכנו ביחס למשרדים השונים, הוקצו כ-900 מיליון שקלים בשנת 2018 בסעיפי התקציב של משרדי החינוך, הרווחה, הבריאות וכו' 

מיקי לוי:  לפי החלוקה הבאה: משרד החינוך – 440 מיליון שקלים" – אני מניח שזה לחיזוק בתי ספר וגנים

מיקי לוי:  צריך לבדוק אם זה בוצע

מיקי לוי:  זה הרבה כסף – "משרד הרווחה – 40 מיליון שקל,  משרד הבריאות – אני מניח שזה חיזוק בתי חולים או בניית חדרי מיגון תת-קרקעיים או להוריד חלק מהמחלקות לקומות המרתף -  150 מיליון שקל; המשרד לביטחון הפנים  - 120 מיליון שקלים, משרד השיכון – 150 מיליון שקלים

מיקי לוי:  סה"כ כ- 2

מיקי לוי: 3 מיליארד שקל"

מיקי לוי:  זהו סכום אדיר, בתנאי שהוא ניתן

מיקי לוי:       אז אני פונה, גם לראשי המועצות – זה נרשם גם בפרוטוקול של הוועדה, ניתן יהיה לראות את זה אחר כך בפרסומים  של הוועדה – להביא את זה לשלטון המקומי, להביא את זה לראשי הערים ולעשות בדיקה מה ניתן

מיקי לוי:  יש סכומים באמת אדירים

מיקי לוי:  אני מודה שלוועדה אין שום יכולת לוודא ביצוע, אבל מכיוון שהקראתי – אני מביא את זה לפתחכם

מיקי לוי:  חברי הכנסת יכולים לשאול שאילתות ולבדוק, אבל זה לא יכול להיות חד-צדדי, כי הם יכולים לשאול בשבילכם, אבל לא יכולים לבדוק את הביצוע עצמו

מיקי לוי:  הקראתי את המספרים עצמם, תיקחו את זה לתשומת ליבכם

מיקי לוי:  מי שיכול להעביר את זה לשלטון המקומי, לידידי ביבס, יעשה זאת

מיקי לוי:  אני לא יודע לוודא את מה שהקראתי, אתם תוכלו לראות את זה מפורסם באתר של הוועדה

שרון ניר: אפשר לבדוק את זה בתקציב המדינה

יוחאי וג'ימה: הפרויקט הזה של מיגון הצפון מנוהל על-ידי פיקוד העורף והם יכולים לתת לך דיווח עד השקל האחרון מה נעשה ומה לא נעשה

מיקי לוי: באוצר לא מכירים את הכותרת, אבל אולי ניתן בכל זאת כותרת

אריאל הבר: היושב-ראש, אפשר לדייק את הקראת המכתב?      

מיקי לוי: הקראתי מילה במילה, לא הוספתי

שרון ניר: לפני ההתייחסות של האוצר, רק לסעיף עובדות, כי חבר הכנסת ליברמן בשבתו כשר הביטחון ואחר כך כשר אוצר, הוא תקצב תוכנית של 5 מיליארד על פני עשור, שהייתה צריכה להתחלק לאורך עשר שנים

שרון ניר:  בכל שנה היו צריכים להיות 500 מיליון שקל לטובת מיגון הצפון

מיקי לוי: בדקתי, השנה זה ירד ל-100

מיקי לוי:  נכון?     

שרון ניר: בדיוק

שרון ניר:  בתקציב המדינה שעבר השנה, לפני מספר חודשים – לפני המלחמה, לפני ה-7 באוקטובר – ראינו שהתוכנית קוצצה באופן דרמטי

שרון ניר:  אגב, אנחנו מדברים על זה לאורך כל השנה האחרונה, לא היינו צריכים את ה-7 באוקטובר כדי להבין שזה צורך בוער

שרון ניר:  אנחנו לא בשווייץ, אנחנו במדינת ישראל ואנחנו  מבינים שהצפון צריך להיות ממוגן

שרון ניר:  לא ייתכן שכשמדברים על יישובי הצפון, 70% מצורכי המיגון אינם קיימים

שרון ניר:  זו הסיבה שעשו תוכנית שמתקצבת על פני עשור ב-5 מיליארד

שרון ניר:  איך ה-5 מיליארד האלה תורגמו בפועל לתקציב שנתי ומה מומש, זה לדעתי הסיפור, אבל אלה דברים שאפשר לכמת אותם ולבדוק

שרון ניר:  אנחנו יודעים חד-משמעית שזה היה פחות מ-100 מיליון שקלים השנה

שרון ניר:  המטרה הייתה למגן את יישובי הצפון מפני אירועים ביטחוניים ורעידות אדמה והחלטת הממשלה לקצץ היא החלטה בלתי הגיונית, לא סבירה

שרון ניר:  היום אנחנו מבינים שמדובר בהפקרות

שרון ניר:       בתחילת השבוע, שלשום, ביקרנו בצפון

שרון ניר:  המצב בצפון זועק לשמים והכתובת על הקיר

שרון ניר:  התושבים התפנו

שרון ניר:  אגב, אנחנו מבינים את העצימות השונה בין הצפון לדרום, אבל אם היה לנו מיגון כמו שצריך בצפון לא היינו צריכים את כל תוכנית ההמשך שהזכיר כאן מבקר המדינה בהקשר של פינוי היישובים, לפחות לא בעת הנוכחית

שרון ניר:  בסוף אנחנו מסתכלים על 70,000  איש שפונו ועל 50,000 שהתפנו מרצון, וכשאני מסתכלת על 0 עד 9 ק"מ בצפון הארץ, אנחנו צריכים לוודא שיש לנו שם מיגון מוחלט לכל הצרכים

שרון ניר:  לא ייתכן שהמצב הזה, שזועק לשמים, לא מטופל לאורך שנים

שרון ניר:  מ-2018 ועד היום, היינו יכולים להיות כבר במחצית הדרך, אבל תראו איפה אנחנו נמצאים

אריאל הבר: רק לחדד ולדייק את המכתב – קודם כול, מה שנאמר בתחילת המכתב זה לא אומר שאנחנו לא מכירים את תוכנית מיגון הצפון, כמובן שאנחנו  מכירים אותה

אריאל הבר:  הדיוק היה שהחלטת הקבינט מתייחסת למיגון העורף מפני רעידות אדמה וטילים

אריאל הבר:  זה היה החידוד

מיקי לוי: אני רוצה להבין, האוצר חיבר את רעידות האדמה? הרי לא צריך להיות מומחה גדול שחיזוק מבנים מפני רעידות אדמה הוא לא בדיוק מיגון הצפון

מיקי לוי:  אפשר לעשות שילובים, אבל זה לא בדיוק הכותרת

מיקי לוי:  זה אולי בסדר שחיברתם, אין לי בעיה עם זה, אבל אני הקראתי את המכתב שלכם מילה במילה

מיקי לוי:  כתוב שם: לא מכירים

אריאל הבר: האוצר לא חיבר כלום, החלטת הקבינט מדברת על מיגון העורף מפני רעידות אדמה וטילים

אריאל הבר:  זו החלטת הקבינט

מיקי לוי: הבנתי

מיקי לוי:  חברת הכנסת שרון ניר, בבקשה תבדקי עם שר האוצר ושר הביטחון לשעבר אם הכותרת הזאת - - -      

שרון ניר: הכותרת היא גם רעידות אדמה וגם טילים, אבל בסוף מדובר על מיגון

שרון ניר:  מה זה משנה?      

אריאל הבר: נכון, רק דייקתי

אריאל הבר:      עוד שני דיוקים: ה-900 מיליון שקלים שהזכרת, לא כתוב שהם הוקצו ב-2018, אלא הם הוקצו מ-2018 ואילך, כי זה לא הוקצה בשנה אחת; הדבר השני, שלחנו עדכון - - -      

סימון דוידסון: הוא אמר

סימון דוידסון:  הוא אמר מ-2018 עד 2023

סימון דוידסון:   אחרי כן הוא התייחס למ-2022 עד 2026

אריאל הבר: את זה הוא אמר על תקציבי הביטחון ולא על ה-900, אבל בסדר

מיקי לוי: נכון, אלה שני סעיפים שונים

אריאל הבר: דבר נוסף, במהלך השבועיים האחרונים עשינו בדיקה קצת יותר מדוקדקת עם משרד הביטחון ושלחנו לוועדה עדכון על כך ש-300 מיליון שקלים ככול הנראה לא הוקצו דרך משרד הביטחון ואנחנו עדיין מנסים למפות דרך איזה מספרים הם הוקצו

אריאל הבר:  לכן כרגע אנחנו מרגישים יותר בנוח לדבר על 2 מיליארד שקלים

מיקי לוי: יש לכם שליטה על המשרדים השונים לוודא שהכסף הזה הוצא למטרות הנכונות? הקראתי שבתוך כל הסיפור הזה משרד החינוך – 440 מיליון שקלים, גנים ובתי ספר; משרד הרווחה – 40 מיליון שקלים; משרד הבריאות 150 מיליון שקלים; משרד הבט"פ  - 120 מיליון; משרד השיכון – 150 מיליון

מיקי לוי:  האם יש שליטה על הכסף הזה שבאמת הלך לנושאים הרלוונטיים?     

אריאל הבר: אני לא מכיר את המשרדים האלה מספיק טוב

מיקי לוי: תודה רבה על העדכון

מיקי לוי:  נחכה לעדכון במכתב – אמרת שיש מכתב בדרך לוועדה

אריאל הבר: אמרתי שהעדכון נשלח כבר לוועדה

מיקי לוי: נכון, קיבלתי

מיקי לוי:  נכתב: "אבקש לתקן את המענה של המייל הקודם

מיקי לוי:  לאחר בדיקה נוספת שערכנו יחד עם משרד הביטחון מצאנו כי מתוך הסכום של 890 מיליוני שקלים שמצוין מטה" – זה מה שקראתי קודם – "ככזה שהוקצה למשרד הביטחון בין השנים 2022-2018, סכום של כ-430 מיליון שקלים  ככל הנראה לא הוקצה דרך משרד הביטחון"

מיקי לוי:  אתם עדיין מחפשים אותם?      

אריאל הבר: כיוון שמדובר קצת בהיסטוריה, אז כן, אנחנו מנסים לחפש איפה בדיוק הם הוקצו

מיקי לוי: זה הרבה כסף, חצי מיליארד שקל

אריאל הבר: 300 מיליון

מיקי לוי: 430 מיליון שקל זה כמעט חצי מיליארד

מיקי לוי:       אני ממשיך לקרוא: "סכום של כ-120 מיליון שקלים  הוקצה דרך משרד השיכון וסכום של כ-310 מיליון שקלים נספר בכפל או הוקצה דרך משרדים אחרים

מיקי לוי:  בהתאם לכך, אעדכן שסה"כ ההקצאה הממופה על ידינו עומדת כעת על כ-2 מיליארד שקלים", ולא 2

מיקי לוי: 3 מיליארד ועדיין מחפשים 430 מיליארד שקל, שככול הנראה לא הוקצו דרך משרד הביטחון

מיקי לוי:  הוועדה תודה למשרד האוצר אם תוך שבועיים-חודש – זה הרבה כסף לחפש, זה לא איזה שקל וחצי – אם יעדכן אותנו איפה אני יכול לעשות דחיפה רצינית למיגון הצפון עם סכום כזה

מיקי לוי:  זה בדיוק ה-500 מיליון שהיינו צריכים לתת בשנה זו, מה שישפר בצורה מהותית את המצב בצפון

סימון דוידסון: כשאתה אומר 400 ומשהו מיליון למשרד החינוך, זה רק למיגון או שזה להקמת בתי ספר וכד'?      

מיקי לוי: תכף  נשמע את ראשי המועצות

בר כהן: אני מפיקוד העורף

בר כהן:  עד היום קיבלנו כ-550  מיליון שקל, מרביתם לטובת מיגון, חלקם לטובת  מרכיבי ביטחון

בר כהן:  כלל התקציב שקיבלנו למרכיבי הביטחון מומש במלואו

בר כהן:       לגבי רכיבי המיגון – קיבלנו כ-530 מיליון שקל

בר כהן:  בתקציב הזה שיועד ל-0 עד 1, בהתאם לתיעדוף, עד לרגע זה נבנו כ-400 ממ"דים בהתאם לתוכנית העבודה

בר כהן:  הממ"דים הראשונים הם במקומות ללא מיגון כלל

בר כהן:  בנוסף, שופצו 500 מקלטים פרטיים משותפים

בר כהן:  יש לנו תוכנית מלאה, בהינתן תקציב, להשלים מיגון בטווח 0 עד 1

מטי צרפתי הרכבי: ה-500  מיליון בחמש שנים?     

בר כהן: ה-500 מיליון – אנחנו מדברים מהרגע שהתחיל הפרויקט ועד לרגע זה, במצטבר קיבלנו כ-530 מיליון שקלים

מטי צרפתי הרכבי: מ-2018?     

מיקי לוי: כן

בר כהן: ככול שאני זוכר, התקציב עדיין לא הגיע ב-2018

מיקי לוי: אבל כך כתוב במסמך

בר כהן: אני מסייג

בר כהן:  אני לא רוצה להתחייב על לוחות הזמנים

בר כהן:       לגבי מה שנאמר על רעידות אדמה – אכן זה אוחד ביחד והתקבל תקציב ייעודי לטובת רעידות אדמה שגם משמש למיגון מסוים כפיילוט בעיר טבריה

בר כהן:  ככול שידוע לי, הפרויקט הזה הסתיים

בר כהן:  הוא לא היה בהובלתנו, אבל אנחנו הגדרנו את התקנים לביצוע

בר כהן:  ככול שאני זוכר, הוקצו שם 108 מיליון שקלים

בר כהן:  לכן מה שנאמר פה נשמע בעיניי כמשהו סביר, על אף –  אני מדגיש – שהפרויקט הזה לא היה באחריותנו

בר כהן: אני לא זוכר אם אתה אמרת את המספרים האלה או מישהו אחר, אבל שמענו אותם בישיבה הקודמת ואמרנו שזה יפה, אבל לא מספיק

מטי צרפתי הרכבי: זה לא תואם את המספרים שצריך

מיקי לוי: חד-משמעית, זה לא תואם

מיקי לוי:  זה יפה ולא מספיק

מיקי לוי:      נציגת הממ"מ, בבקשה

מיכל לרר: לקראת הדיון ריכזנו מידע ונתונים ספציפית על נושא הפינוי

מיכל לרר:  לא התייחסנו לנושא המיגון

מיכל לרר:  אני אדגיש שהתייחסנו לפינוי מגבול לבנון, לא היישובים שסמוכים לגבול עם סוריה

מיכל לרר:       כידוע, החלטת ממשלה 975 שהתקבלה ב-18 באוקטובר היא ההחלטה שאישרה למעשה את תוכנית פינוי האוכלוסייה בגזרת הצפון בטווח של 0 עד 5 ק"מ מהגבול

מיכל לרר:  ההחלטה כללה שני חלקים: הראשון, אישור בדיעבד של החלטת שר הביטחון מיומיים קודם לפנות את האוכלוסייה המתגוררת בטווח של עד 2 ק"מ מהגבול; החלק השני של ההחלטה התייחס לצורך עתידי, שייתכן ויעלה, לפנות אוכלוסייה בטווח של 2 עד 5 ק"מ מהגבול

מיכל לרר:  ככול הידוע לנו, עד היום פונו עד 3

מיכל לרר: 5 ק"מ מהגבול: קרית שמונה, מטולה, שלומי, ע'ג'ר ועוד כמה עשרות יישובים במועצות אזוריות

מיכל לרר:       עד כאן דיברנו על תושבים שפונו מכוח תוכניות הפינוי, כלומר קיבלו סיוע מהמדינה להתפנות, בין אם לבתי מלון ובין אם באמצעות קבלת מענק אכלוס והתפנות לקהילה

מיכל לרר:       חשוב לומר שההחלטות התקבלו ברמת היישוב ולא ברמת המועצות האזוריות ולכן נוצר מצב שיש מועצות שמפוצלות בין תושבים שפונו לבין תושבים שלא קיבלו הוראות פינוי, בגלל שהיישובים לא נמצאים בטווח ולמעשה נשארו בבתיהם

מיכל לרר:  עולה כאן שאלה חשובה לגבי ההשלכות של המצב הזה ולגבי היכולת של המועצות לספק שירותים במצב המפוצל הזה, בפרט לתושבים שמתגוררים ביישובים שלא נכללו בתוכניות הפינוי ולכן נותרו בבתיהם

מיכל לרר:       יש שונות בין המועצות האזוריות בכל הנוגע ליחס בין מספר היישובים שנכללו בתוכניות הפינוי לבין כאלה שלא

מיכל לרר:  למשל, בגליל עליון רוב היישובים פונו, לעומת זאת במרום הגליל המצב הוא הפוך

מיכל לרר:  יש רשויות שזה חצי-חצי – חצי פונו וחצי לא

מיכל לרר:  השאלה איך רשות מקומית מתנהלת במצב כזה, שומרת על רציפות תפקודית כשהיא כבר לא נמצאת במקום אחד

מיכל לרר:       אני אציין שמשך הפינוי הוארך בהחלטות ממשלה עד ה-31 בדצמבר

מיכל לרר:  במידה שירצו להאריך מעבר ל-31 בדצמבר זה צריך להתקבל בהחלטת ממשלה

מיכל לרר:       עד עכשיו דיברתי על המפונים מכוח אותן תוכניות, סך הכול כ-52,000 תושבים

מיכל לרר:  חוץ מהם יש גם תושבים שהחליטו על דעת עצמם או בהכוונת הרשויות המקומיות להתפנות באופן עצמאי

מיכל לרר:  קשה מאוד לאמוד את גודל האוכלוסייה הזאת, משתי סיבות: הראשונה, סיבה דינמית – אלה תושבים שמתפנים, לפעמים חוזרים, לפעמים יוצאים שוב, וגם אין להם תמריץ לדווח על ההיעדרות שלהם, כי למעשה הם לא מקבלים שום דבר מהמדינה

מיכל לרר:  אז את ההערכה לגבי גודל האוכלוסייה הזאת צריך לקחת במשנה זהירות

מיכל לרר:  ההערכות מדברות על משהו כמו 6,000 תושבים שהתפנו מהיישובים שמצויים בטווח של בין 3

מיכל לרר: 5 ק"מ מהגבול ועד 7 ק"מ

משה דוידוביץ: 30,000 תושבים

משה דוידוביץ:  זו טעות

מיכל לרר: הנתונים מבוססים על מערכת פיקוד העורף

מיכל לרר:  מדובר באומדנים שהם מאוד בעייתיים

מיקי לוי: זה לא קריטי אם זה 20 או 30

מיקי לוי:  העובדה היא שפונו וכל התושבים שלכם בחוץ

אהרון דוב גמזו: יש הבדל בין 6,000 ל-30,000

אורלי אלמגור לוטן: היושב-ראש, ההערה לגבי זה דווקא נכונה

אורלי אלמגור לוטן:  הנתונים שאנחנו לקחנו  מבוססים על זרקור שהוציאו אתמול במרכז המידע והידע, מערכת משותפת של פיקוד העורף ומרכז הדיגיטל הלאומי

אורלי אלמגור לוטן:  לקחנו את זה מהפרסום שיצא אתמול

אורלי אלמגור לוטן:  אני חושבת שאם יש הערות לגבי המספרים על ההערכות על המתפנים עצמאית, דווקא הנקודה הזאת  משמעותית לדבר עליה, כי למעשה הם אלה שכותבים בעבור מקבלי ההחלטות את הנתונים

אורלי אלמגור לוטן:  אנחנו לקחנו מהם, עם כל ההסתייגויות ולכן ההערה הזאת חשובה

אהרון דוב גמזו: זו כבר הוועדה השלישית שאני מופיע ויש חוסר דיוק בנושא הזה, אז תיקחו את זה לתשומת לבכם

מיכל לרר: לממשלה אין מדיניות לגבי הטיפול במתפנים עצמאית זה עלה בדוח המבקר ב-2020

מיכל לרר:       לסיכום, אני רוצה לשים על השולחן שכרגע אין ברשותנו נתונים מוחלטים בכל הנוגע לסך המפונים, אלה שפונו מכוח התוכניות ואלה שהחליטו להתפנות עצמאית, אבל כן חשוב לקחת מהדיון הזה את המצב שהמועצות האזוריות מתמודדות איתו, וזה הפיצול בין אוכלוסיות שלמות שמפוזרות בין חלקים שונים בארץ ואיך נותנים שירותים ושומרים על רציפות תפקודית במצב הזה

אורלי אלמגור לוטן: עוד הערה אחת, אדוני היו"ר

אורלי אלמגור לוטן:  אחת ההערות שהייתה בדוח הקודם של המבקר התייחסה להיעדר מדיניות לגבי המתפנים עצמאית

אורלי אלמגור לוטן:  כמו שאמרה מיכל, למעשה היום אנחנו עדיין במצב של 1 או אפס – או שיש 1, וזה החלטת ממשלה שמחליטה על פינוי של אנשים ואז למעשה מפונים או למלונות או מקבלים פיצוי, או המתפנים עצמאית שלא מקבלים מהמדינה שום דבר

אורלי אלמגור לוטן:  אני חושבת שהמקרה של אשקלון שהוזכר פה, עם התוכנית "משב רוח", מייצג איזשהו מודל בינתיים שכן הייתה החלטת ממשלה שהתייחסה לאפשרות לפנות אוכלוסיות מסוימות מאשקלון, של אנשים בלי מיגון ואנשים עם מוגבלות

אורלי אלמגור לוטן:  אני חושבת שכאן יש איזשהו מודל אמצע או ביניים שהופעל עכשיו

מיקי לוי: תודה רבה

מיקי לוי:  יסלחו לי אנשי הממלכה, משרדי הממשלה למיניהם, אני רוצה לכבד את ראשי המועצות שבאו מרחוק ולתת לכל אחד שלוש דקות

מיקי לוי:  ראשון הדוברים, מועצה אזורית מעלה יוסף

ששון גואטה: כבוד היושב-ראש, חברי הוועדה, אמרת דבר יפה: הייתה החלטת ממשלה עד 5 ק"מ

ששון גואטה:  ב-18 בחודש הייתה החלטה להוציא 0 עד 1 ואחר כך גם 0 עד 2 ולכן חלק מהיישובים כן יצאו

ששון גואטה:   ב-22 באוקטובר הייתה החלטה להוציא אצלי עוד שישה יישובים

ששון גואטה:  פתאום אומרים שלפי החלטת האלוף עד 3

ששון גואטה: 5 ק"מ – שלושה יישובים שהוצאנו אותם, לא יכלו להישאר ביישוב - - -      

מיקי לוי: איזה יישובים?     

ששון גואטה: מדובר באלקוש, עבדון ואבירים

מיקי לוי: אני שואל בכוונה, כי ביקרתי אצלם במלון בו הם שונים והבאתי אותם לוועדת הכספים שישמיעו את קולם

ששון גואטה: היום גם היישוב מנות לא מגיע ל-5 ק"מ

ששון גואטה:  לפי המדידה החדשה הוא במרחק של 4

ששון גואטה: 9 ק"מ

ששון גואטה:  אותם יישובים עברו למלון יהודה, מלון שהשהות בו נתרמה על-ידי תורמים וניתנה לנו הגבלה עד ל-9 בחודש

ששון גואטה:  השגנו תרומות מכל מיני מקומות – השתתפות של הפיס ועוד – ניסינו לעשות שמיניות, כדי להאריך את השהייה

ששון גואטה:  אין לימודים שם, אי אפשר לקיים שם שגרת חיים, אין שם כלום

ששון גואטה:  מי שיכול לבוא ליישוב יראה שמלבד מה שמשוגר לשם, יש רעש של שיגורים של הצבא

ששון גואטה:  למעשה אי אפשר לחיות שם

ששון גואטה:  דיברנו על 5 ק"מ שלגביהם כן הייתה החלטת ממשלה להוציא אותם, אבל המדינה לא מאפשרת לשפות אותם במשהו

ששון גואטה:  אנשים לא גרים שם ואתה צריך לחייב אותם בתשלום ארנונה ובתשלום מיסי ועד

ששון גואטה:  הגענו לראש הממשלה, הגענו לאלוף הפיקוד, הגענו לרמטכ"ל, לא מי שרק אפשר, אבל אנחנו פה כבר יותר מחודשיים ורק מתלוננים, אבל אי אפשר לקיים שם שגרת חיים, רוב האנשים לא נמצאים – חלקם אצל המשפחות שלהם, לחלק אחר נגמר הכסף – אבל אני מחויב לשלוח להם לשלם ארנונה ומיסי ועד וכל ההוצאות

ששון גואטה:  אנשים שלא מקבלים כלום צריכים לשלם

מיקי לוי: כמה יישובים כאלה יש?     

ששון גואטה: יש אצלי שלושה יישובים כאלה

מיקי לוי: אני מבקש מכל ראש מועצה למנות כמה יישובים כאלה יש אצלו

משה דוידוביץ: אני אתייחס לכל היישובים, אני  מצייג את כולם

ששון גואטה: היום אנחנו לא מקבלים שום שיפוי

מיקי לוי: ננסה לעשות כמיטב יכולתנו, זה לא פשוט

ששון גואטה: אנחנו לא יודעים לאן זה הולך, אתה לא רואה את הסוף בקצה המנהרה

ששון גואטה:  צריך לומר שאנחנו עוד לא התחלנו בצפון, אבל אפשר לראות שכל יום עולים מדרגה, כל יום יותר גרוע, ואי אפשר לדעת מתי זה כן יתחיל

ששון גואטה:  בדרום יודעים שהתחילו, ראש הממשלה יוצא בהצהרה שמחסלים את החמאס, אבל בצפון עוד לא התחילו כלום ולא יודעים מתי זה יגמר

ששון גואטה:  הציבור שלנו לא יחזור לבתים, לא בקלי קלות

ששון גואטה:  במצב הזה אתה לא יכול להחזיר לא את זרעית ולא את שתולה, כל יישובי הגדר

ששון גואטה:  אחרי מה שקרה ב-7 באוקטובר, קרה משהו במדינה הזאת

ששון גואטה:       לכן אני מבקש שתחשבו אחרת, לפחות לגבי שלושת היישובים במועצה שלי שהזכרתי

ששון גואטה:  המדינה משקיעה כל כך הרבה כסף והיא יכולה לחשוב מה לעשות

מיקי לוי: בעקבות הדברים שלך אנחנו נפנה בקשה/דרישה למשרד מבקר המדינה שיתערב וייתן את חוות דעתו לממשלת ישראל, יגיע לשטח לביקור ויראה בעיניים

מיקי לוי:  אם פניתם לכולם, זו המקפצה האחרונה שנשארה לנו – משרד מבקר המדינה שהוא משרד עצמאי ויכול לבקר את פעולות הממשלה

מיקי לוי:  אם פעולות הממשלה אינן סבירות, הם הכתובת

מיקי לוי:  הם כבר רושמים את כל מה שאתם אומרים, יבואו לבקר ונראה מה לעשות

ששון גואטה: אבל הייתה החלטת ממשלה על 5 ק"מ

מיקי לוי: הייתה

מיקי לוי:  מה לעשות שהם שינו אותה?      

משה דוידוביץ: אדוני היושב-ראש, חברי הכנסת, אנשים נכבדים, אנחנו מדינה בהזיה

משה דוידוביץ:  אין לי הגדרה אחרת, אנחנו מדינה בהזיה

משה דוידוביץ:  ממשלת ישראל החליטה על מלחמה

משה דוידוביץ:  "מלחמה" – לא נאמר איפה, כל מדינת ישראל במלחמה

משה דוידוביץ:  נכון לרגע זה שאני פה, נוסע שלוש שעות וחצי – מ-05:30 כדי להספיק להגיע לפה, כי הייתה תאונה בכביש 6  – בצפון מתחוללת מלחמה

משה דוידוביץ:  אצל המדינה זו מדיניות תגובתית, הגנה תגובתית

משה דוידוביץ:  אצלי תושבים נהרגים כשהם יוצאים לעבד את אדמותיהם

משה דוידוביץ:  תושב שלי שיוצא לפתוח מים במטע שלו יורים עליו טיל נ"ט באזור המטעים ומחסלים אותו

משה דוידוביץ:  כך היה בדובב וכך במלכיה, אבל איתנו מדברים על טפטופים

משה דוידוביץ:  אתמול נפצעו שני חיילים, שלשום מל"ט מתפוצץ ובמזל, אם הקצין לא היה שם ערני, לא היה שם הרג והרס לא נורמלי

משה דוידוביץ:  ואנחנו דנים, על מה? על שיפוי לאזרחים

משה דוידוביץ:  תקשיבו לי טוב, החלטה 975 של ממשלת ישראל הנוכחית – לא ממשלת לפיד, לא ממשלת ביבי הקודמת – מדברת על הקניה של 0 עד 5 ק"מ

משה דוידוביץ:  זו הכותרת של ההחלטה, היא מלפני חודשיים: פינוי תושבים 0 עד חמישה ק"מ בצפון

משה דוידוביץ:       יותר מזה, בתוך החלטת הממשלה כתוב מפורשות שהממשלה מאצילה את סמכותה לשר הביטחון להרחיב או לצמצם את הרצועה הזאת מבלי צורך לכנס את הממשלה

משה דוידוביץ:  נתנו לו סמכות

משה דוידוביץ:  ב-16 באוקטובר צה"ל פינה רצועה של 2 ק"מ

משה דוידוביץ:  אחרי שהוא הבין שהרצועה הזאת לא מספקת, הוא הרחיב את הרצועה הזאת ל-3

משה דוידוביץ: 5 ק"מ

משה דוידוביץ:  אבל בתוך החלטת הממשלה כתוב 0 עד 5, לא כתוב 0 עד 3

משה דוידוביץ: 5

משה דוידוביץ:  זו הכותרת, אבל פינו יישובים עד 3

משה דוידוביץ: 5 ק"מ

משה דוידוביץ:       אדוני היושב-ראש, אני חייב לקחת אתכם שלב אחד אחורה

משה דוידוביץ:  אין בשום מקום כותרת "פינוי בתי מלון"

משה דוידוביץ:  יש פקודת "מרחק בטוח" שמאמנים אותנו שנים עבורה, פקודה מסודרת, אנחנו מתאמנים עליה, אנחנו מתורגלים עליה, היא לא מיושמת הלכה למעשה

משה דוידוביץ:  אנחנו בתוך מלחמה בלי פקודת "מרחק בטוח"

משה דוידוביץ:  אתה יודע איך קוראים לפקודה הזאת? פקודת חאפ-לאפ

משה דוידוביץ:  למה? כי פינו אותנו לבתי מלון

משה דוידוביץ:  למה? ככה בא להם

משה דוידוביץ:  למה? אני אומר את זה, למרות שחלק מהתושבים שלי אולי יכעסו עליי

משה דוידוביץ:  למה בתי מלון? זו לא פקודת "מרחק בטוח" של צה"ל, אבל ככה עשו

משה דוידוביץ:  דה פקטו, אפשר היה להעמיק את הרצועה הזאת עד 5 קילומטר בלי כינוס, בלי החלטת ממשלה

משה דוידוביץ:       כותב הגוף הבכיר ביותר במדינת ישראל, שר הביטחון, מכתב לשר האוצר, ב-12 בנובמבר, ובו הוא מבקש משר האוצר לתת מענק ריענון לאותם אלה שהתפנו בעצמם, לאותה חבורה נכבדה של אנשים שאנחנו, ראשי הרשויות, בהמלצת צה"ל קראנו להם להתפנות מבתיהם, כי אם לא היינו עושים את זה וחלילה חיזבאללה היה תוקף בתנועת מלקחיים, כמו שחמאס עשה, אני לא הייתי פה היום

משה דוידוביץ:  גם שמעון גואטה לא היה כאן היום, לא בטוח שהיינו בין החיים

משה דוידוביץ:  אז אנחנו ביקשנו מהם להתפנות מבתיהם, לשר הביטחון מוקנית הסמכות, הוא פונה לשר האוצר, אבל שר האוצר החליט שלא בא לו לשחרר את זה

משה דוידוביץ:  אני  מדבר עם סמוטריץ' – אני

משה דוידוביץ:  לא אזוב הקיר, לא בגוף שלישי – והוא אומר לי: מיהו? הוא פוליטיקאי

משה דוידוביץ:  אני לא מקבל ממנו הוראות

משה דוידוביץ:  הוא אומר לי על שר הביטחון: הוא פוליטיקאי

משה דוידוביץ:  אז ממני אתה רוצה הוראות? מאלוף פיקוד צפון

משה דוידוביץ:  לא הבנתי, הדרג המדיני הבכיר במדינת ישראל מקבל הוראות מאלוף פיקוד צפון? הוא מסדר את העניינים? עד אתמול-שלשום דיברתם על זה שלקחו לכם את הסמכות ופקידים קובעים לכם, עכשיו מבקשים מאלופי צה"ל הוראות

משה דוידוביץ:      אדוני היושב-ראש, זה חלק קטנטן ממה שמתחולל פה בצפון

משה דוידוביץ:  יש פה 2,500 צימרים, בגליל היפהפה הזה, הירוק, שעד אתמול הוא היה מזרח תיכון חדש

משה דוידוביץ:  כולם סגורים

משה דוידוביץ:  גם כשהמלחמה תסתיים הם לא ייפתחו, לא כי אני  מלין על המצב, כי תראה לי איזה בן אדם יבוא לצימר בדובב, בעלמה, באלקוש, כשרוצים לעשות הסדר מדיני דרך הצרפתים עם ארגון טרור הכי גדול בעולם, ועוד כשקציני צה"ל בכירים  אומרים לנו שיש המון מנהרות בצפון

משה דוידוביץ:  מי יבוא אלינו?      אדוני היושב-ראש, יש לי מפעל שנמצא בקיבוץ חניתה

משה דוידוביץ:  למפעל קוראים "עדשות חניתה"

משה דוידוביץ:  הוא מייצא 90% מהסחורה שלו למזרח אירופה ולצפון אמריקה

משה דוידוביץ:  זה מפעל שמייצר עדשות לעיניים

משה דוידוביץ:  אומר לי מנכ"ל המפעל שהמפעל סגור כבר 70 יום

משה דוידוביץ:  הבעיה לא השיפוי שהמדינה תשפה אותו, אלא שהוא מפסיד את כל הלקוחות

משה דוידוביץ:  הקוריאנים כבר סוגרים חוזים

משה דוידוביץ:  תבינו, זה מפעל שלא נמצא בגבול, הוא על הגדר, הוא גמר את הקריירה שלו

משה דוידוביץ:  כמותו, אדוני היושב-ראש, יש עשרות מפעלים על הגבול

משה דוידוביץ:  אותם חברות וגופים שרצינו כל כך להביא לצפון כדי לייצר בוסט, כדי לדבר על מזרח תיכון חדש, העסקים האלה יקמלו, יגוועו ולא יהיו קיימים

משה דוידוביץ:   שלא לדבר על החקלאים שלנו שכל הסחורה שלהם נגמרת

משה דוידוביץ:  אנחנו מגדלי האבוקדו הכי גדולים במדינת ישראל, 50% לייצוא

משה דוידוביץ:  כל האבוקדו על העצים, כל הנשירים על העצים, כי צה"ל לא מרשה לנו לקטוף

משה דוידוביץ:  אז איך רוצים לדבר איתנו על לחזור הביתה? על מה הם מדברים? מתחילים לשוחח איתנו על חזרה הביתה, איך הם רוצים להחזיר את האנשים שלנו הביתה? אני מבקש משר הביטחון וראש הממשלה ומגנץ: תנו לנו מילה אחת

משה דוידוביץ:  לא רוצים כסף, תנו לנו את המילה: ביטחון

משה דוידוביץ:  אתם יודעים לתת לנו אותה? לא במילים, לא בסיסמאות

משה דוידוביץ:  תקנו לתושבים שלנו ביטחון, אני הראשון שאקרא להם לחזור

משה דוידוביץ:  אף אחד לא יודע, כולם במילים מכובסות, כולם במילים עמומות, ואף אחד לא יודע מה יקרה בצפון

משה דוידוביץ:  תודה

מיקי לוי: לא  נשארו לנו מילים אחרי הדברים שלך

מיקי לוי:       חברת הכנסת צרפתי, בבקשה

מטי צרפתי הרכבי: תודה רבה, אדוני היושב-ראש

מטי צרפתי הרכבי:  האמת היא שאחרי דוידוביץ' וגואטה לא נותרו מילים ואני מבינה למה אני מתעוררת בארבע בבוקר שטופת זיעה, עם חלומות טרופים

מטי צרפתי הרכבי:       במוכנות של מדינה לחירום, כמו שהוצג לנו פה, יש שני אספקטים: אספק המיגון – זה איזושהי היערכות מראש וכמובן כל הנהלים; בזמן אמת יש את הפינוי בפועל

מטי צרפתי הרכבי:  בשניהם כשלה המדינה – גם בנושא של המיגון

מטי צרפתי הרכבי:  אם בתקציב 2023 תקציב המיגון הוא 100  מיליון כשדובר על 500, זו הפקרה שלטונית

מטי צרפתי הרכבי:  המחדל השלטוני ממשיך

מטי צרפתי הרכבי:  זה לא יכול להיות

מטי צרפתי הרכבי:  אם המיגון היה יוצא לפועל, יכול להיות שהפינוי לא היה עולה כל כך הרבה למדינה

מטי צרפתי הרכבי:  זאת אומרת, גם במיגון וגם בפינוי המדינה כשלה

מטי צרפתי הרכבי:  אני פוגשת מפונים, מעבר לתחושת ההפקרה, הם מרגישים עלבון

מטי צרפתי הרכבי:  הם מרגישים שלא מכבדים אותם, הם מרגישים חוסר אונים משווע שהם לא מסוגלים לחזור

מטי צרפתי הרכבי:  לא מגיע למפונים האלה שהם  ירגישו כל כך מושפלים

מטי צרפתי הרכבי:  הם מושפלים בגלל שהמדינה אטומה והממשלה אטומה

מטי צרפתי הרכבי:  אני קוראת לשרים בממשלת ישראל לקחת תיק קטן עם שלושה תחתונים ושתי חולצות ולהתפנות לחודשיים למלון שהוא במרחק 200 ק"מ מהבית שלהם

מטי צרפתי הרכבי:  תשבו במלון ותנסו לתפקד, עם הילדים, עם הנכדים, באותו חדר, בכדי שהם יחושו את הדרמה

מטי צרפתי הרכבי:  יש כאן איזושהי אטימות, איזה קהות חושים של ממשלת ישראל על המצב

מטי צרפתי הרכבי:  בצפון, עוד לא התחילה הלחימה וכבר חודשיים שהם מפונים

מטי צרפתי הרכבי:  לאזרחי מדינת ישראל מגיעה איזושהי תמונת עתיד למה הולך לקרות, שיגידו להם חודשיים-שלושה

מטי צרפתי הרכבי:  זו פשוט הזיה

מטי צרפתי הרכבי:       העובדה שממשלת ישראל לא מכבדת את ההחלטות של עצמה, את התקציבים של עצמה, הלב נכמר

מטי צרפתי הרכבי:  אני שומעת ואני לא מאמינה

מטי צרפתי הרכבי:       שני משפטי סיכום: 1

מטי צרפתי הרכבי:  מזל של מדינת ישראל שיש שלטון מקומי כל כך חסון וכל כך חזק וכל כך עם תפיסת מוכנות לחירום

מטי צרפתי הרכבי:  לזה התאמנו כל הזמן

מטי צרפתי הרכבי:  אני אומרת "אנחנו", כי גם אני

ששון גואטה: ראש מועצה לשעבר שיודעת מה היא אומרת

מטי צרפתי הרכבי: הייתה תפיסת ביטחון בשגרה ותפיסת ביטחון בחירום והתאמנו והתאמנו

מטי צרפתי הרכבי:  זה שהממשלה תוך כדי תנועה משנה לנו את כל תרחישי הייחוס, זה הזיה

מטי צרפתי הרכבי:  מזל שיש שלטון מקומי חזק

מטי צרפתי הרכבי:       2

מטי צרפתי הרכבי:  אני למדה מהסקירה שהייתה כאן שגם במוכנות לרעידות אדמה, אנחנו לא שם

מטי צרפתי הרכבי:  אני יודעת שיש דוחות ביקורת מהעבר - - -      

איתן דהן: יש דוח לא מהעבר, ממש מלפני מספר חודשים

מטי צרפתי הרכבי: אולי שווה לדבר גם על זה

מיקי לוי: קיימנו דיון רחב בנושא

מיקי לוי:  הפערים הם אדירים, אפילו פחדתי להתעסק איתו

מיקי לוי:  לא ישנתי בלילה

מטי צרפתי הרכבי: אז כדאי

מטי צרפתי הרכבי:  הכתובת על הקיר, היא בוהקת: מחדל

מטי צרפתי הרכבי:  היא בוהקת

אורלי אלמגור לוטן: בהמשך לדבריו של ראש מועצת מטה אשר, אני חייבת להקריא את הנימוקים להחלטה לפינוי 0 עד 5, כפי שמופיעים בהצעת המחליטים: "נוכח  המציאות הביטחונית והאפשרות להתפתחות המערכה גם לגזרה הצפונית, לא ניתן לשמור על שלומה של האוכלוסייה או להבטיח אספקת מוצרים ושירותים בסיסיים בטווח של 5 ק"מ מגבול הצפון, אלא באמצעות פינויה המאורגן של האוכלוסייה ומכאן הצורך בהחלטה זו"

אורלי אלמגור לוטן:  זה היה הנימוק הכללי ל-0 עד 5 ואחר כך היה את הפיצול

ששון גואטה: זה בדיוק כמו שהם אומרים

ששון גואטה:  עוצרים את האנשים שלא מפנים אותם שלא יגיעו ליישובים

ששון גואטה:  האנשים שם לא יכולים ללמוד או לעבוד כי לפעמים שמונה שעות הכול סגור, כל הנפ"קים סגורים

מיקי לוי: אני לא מבין את הנסיגה מ-5 ל-3

מיקי לוי: 5

מיקי לוי:  אין לי הסבר לזה, מלבד ברדק, בלגן

מיקי לוי:  מדינת ישראל מתנהלת כך? אוי ואבוי לנו

מיקי לוי:  פשוט אוי ואבוי לנו

מיקי לוי:  קיבלת החלטה? תעמוד מאחוריה, מה עוד שאתה לא נותן לתושבים לחזור

מיקי לוי:   ניחא, היית אומר: אוקיי, בסדר

מיקי לוי:  אבל לא מתקיימים לימודים, לא מתקיימת שגרה, תושבים נעצרים כשהם מגיעים לפתוח ברזים

משה דוידוביץ': אדוני היושב-ראש, דיברה מטי הרכבי על נושא שבלהט הקרב שכחתי להזכיר

משה דוידוביץ':  כבר חמש שנים אני זועק בכל שיג ושיח שאני פונה לממשלת ישראל על החלטה 302ב' של ממשלת ישראל מיולי 2018 שמדברת על מיגון לצפון

משה דוידוביץ':  תוכנית מגן לצפון האזרחי, לא הצבאי

משה דוידוביץ':  ממשלת ישראל הנוכחית קיצצה את התקציב הזה שבשנה שעברה היה 250 מיליון שקל וכך תקציב 24-23, ב-100 מיליון שקל כל שנה

משה דוידוביץ':       יותר מזה, לפני שבוע ימים, אולי פחות – עוד לא יבשה הדיו על ההחלטה – הממשלה אישרה 30 מיליארד שקלים תוספת לתקציב המדינה לטובת המלחמה

משה דוידוביץ':  לפני פחות משבוע היה אצלנו שר הביטחון בביקור בנהריה, זה היה יום לפני אישור התקציב, והכותרת שלו הייתה: אנחנו נעבה את תוכנית  מגן לצפון וזה יהיה הנושא המרכזי שלנו

משה דוידוביץ':  שאלתיו שאלה פשוטה: וכמה מה-30 מיליארד הוסף לתקציב המדינה לטובת מגן לצפון? אתם רוצים לנחש? אפס

מטי צרפתי הרכבי: וליהודה ושומרון אושרו 75 מיליון

מיקי לוי: אנחנו מכירים את התוכנית האחרונה, הצבענו נגד

מיקי לוי:  עם כל הכאב, הצבענו נגד

מיקי לוי:  אבל מה לעשות, זה עבר

משה דוידוביץ': אפס שקלים למגן לצפון

בני בן-מובחר: בוקר טוב לכולם

בני בן-מובחר:  תודה רבה על הדיון, לצערי המציאות מביאה אותנו להתייחס לא רק לדוח שהתבקשנו להתייחס אליו, אלא גם למציאות הכואבת היום

בני בן-מובחר:  אני רוצה להגיד שמשה דוידוביץ', שהוא היושב-ראש שלנו, צודק והתייחס לנתונים, אבל אני מבקש קצת להרחיב

בני בן-מובחר:  בתוכנית מגן לצפון שיצאה לדרך לפני שלוש שנים, המטרה הייתה למגן את  יישובי הצפון

בני בן-מובחר:  התוכנית כללה 21 יישובים צמודי גדר, ביניהם  מרגליות וכפר יובל

בני בן-מובחר:  לאחר מאמצים מול שר האוצר – וזה כן במשרד האוצר, כן בתקופתו של כחלון, כן בתקופתו של איווט ליברמן – אנשים וגורמי ביטחון שונים עזבו/נטשו את הפרויקט הזה וקיצצו אותו בדיוק כפי שאמר משה דוידוביץ'

בני בן-מובחר:  זה מצער, כי הממשלה קיבלה החלטה לבצע קיצוץ דרמטי בתוכנית מיגון הצפון ואנחנו רואים את זה היום

בני בן-מובחר:       אני רוצה להתייחס לעובדות

בני בן-מובחר:  שיפוץ מקלטים ציבוריים – מקלטים ציבוריים מושבתים שהופיעו בדוח

בני בן-מובחר:  אדוני היושב-ראש, שאלת אם מבקר המדינה הגיע לביקור אצלנו

בני בן-מובחר:  התשובה היא כן והיה דיון מסודר מאוד של מבקר המדינה, השאלה היא מה התוצאות של כל הביקורים ומה עושים אחרי זה

בני בן-מובחר:  אנחנו, חוץ מיובל ומרגליות, לא ביצענו בשום מקום

בני בן-מובחר:       אני רוצה להתייחס למה שאמרתם, לרעידות אדמה

בני בן-מובחר:  אחרי מלחמת לבנון השנייה הקימונו יחידת חילוץ שמתמחה בקטע של רעידות אדמה, בעיקר לקרית שמונה וצפת, שם אנחנו יכולים לתת להם מענה בבתים רבי-קומות

בני בן-מובחר:  עד היום ויכוחים בין משרדי ממשלה מי תופס פיקוד וכו', כולל בפיקוד העורף

בני בן-מובחר:      פינוי אוכלוסייה – אנחנו פינינו יישובים שקיבלנו הנחיה לפנות, אבל אני מודה שפינינו יומיים לפני קבלת האישור

בני בן-מובחר:  החלטנו שאנחנו מפנים, לקחנו אחריות, אבל בסך הכול היום כמעט 50% מתושבי המועצה שהם מפונים ויש כאלה שמפונים באופן עצמאי

בני בן-מובחר:  אנחנו היינו מתוכננים להיות בבית ספר בחדרה

בני בן-מובחר:  שלוש שנים אנחנו מתווכחים ושואלים מה פתאום בית ספר, איך אפשר, למה לא בונים תוכנית "מלונית", תוכנית "תהילה", מלון

בני בן-מובחר:  לא הקשיבו לנו

בני בן-מובחר:  אם בתי המלון היו  מסומנים, צוותי הצח"י שלנו היו פועלים בהתאם

בני בן-מובחר:  צוות צח"י  יודע בדיוק על כל משפחה, כמה ילדים, באיזה גילאים, אם יש בעלי חיים

בני בן-מובחר:  אם הדבר הזה היה מבעוד מועד מתוכנן ועובד כמו שצריך, אנחנו היינו במצב הרבה יותר טוב

בני בן-מובחר:       טיפול באוכלוסיות עם צרכים מיוחדים – אני גאה לשרת ולטפל בכל האנשים, ממשה דוידוביץ' מהמועצה שלו והאזור שלו, גם הגליל המזרחי וגם הגליל המערבי ועושה את זה באהבה

בני בן-מובחר:  לא הייתה התייחסות כמו שצריך לדבר הזה ואנחנו, כמועצה, טיפלנו בזה ומטפלים בזה עד היום

בני בן-מובחר:      אחת החברות שאלה איך מתפקדת מועצה שהיא מפוצלת

בני בן-מובחר:  גברתי, אנחנו מתפקדים מצוין

בני בן-מובחר:  אנחנו עושים עבודה מצוינת גם במרכזי הפינוי וגם ביישובים שלנו שנשארו בקו העימות

בני בן-מובחר:  אבל כפי שדוידוביץ' אמר, תנו לנו תקציב, אנחנו נדע לעשות את זה

בני בן-מובחר:  אמר את זה גם גיורא זלץ, אמר את זה משה דוידוביץ', אומרים את זה כולם

בני בן-מובחר:   המועצה התארגנה בכוחות עצמה למתן מעטפת מצוינת,  ממעונות, מגני ילדים ובתי ספר

בני בן-מובחר:  היום בונים בית ספר בפוריה, זאת במקום לקרב אותנו ליישובים דרומיים שלנו ולבנות בית ספר כדי שנוכל לחבר את התושבים שלנו קצת חזרה לשכנים שלהם, לחברים שלהם, לאלה שהם לומדים איתם, למורים שלהם שהתפזרו בכל הארץ, עושים את זה בצורה קלוקלת

בני בן-מובחר:       יש פערים רבים בחדרים מונגשים

בני בן-מובחר:  גם במלונות שקיבלו אותנו, וקיבלו אותנו יפה, לא הייתה התייחסות לבעלי מוגבלויות

בני בן-מובחר:  לא היה פתרון לבעלי חיים

בני בן-מובחר:  לא כל המלונות עם מרחבים ציבוריים, אלא חדרים קטנים שאינם מותאמים למשפחות עם ילדים ולשהייה ארוכה

בני בן-מובחר:       נושא המיגוניות לחקלאות – דיבר דוידוביץ על החקלאות

בני בן-מובחר:  החקלאות שלנו קורסת

בני בן-מובחר:  הלולים של תרנגולות מטילות ביצים קורסים

בני בן-מובחר:  מספר פעמים אנשים כמעט נהרגו

בני בן-מובחר:  אם במרגליות לא מחליטים על שטח צבאי סגור וממיתים את הלולים, עם כל הצער, החקלאים חייבים לבוא ולהתפרנס

בני בן-מובחר:  אז סוגרים להם את הדרך, הם מתגנבים כמו גנבים ליישוב מרגליות, בדרכים עקלקלות ומפותלות, כדי להגיע ולאסוף את הביצים

בני בן-מובחר:  משרד החקלאות התעורר אחרי יותר מחודש לתת מיגוניות לחקלאים

בני בן-מובחר:  התחלנו לקבל מיגוניות מפיקוד העורף ממש בטפטוף

בני בן-מובחר:       אני מציע שכל מה שאתם יושבים על הדוחות שלהם וביקשתם מאתנו להתייחס לזה, שתדעו לכם דבר אחד: אנחנו, השלטון המקומי והשלטון האזורי, יודעים להפעיל את עצמנו מצוין

בני בן-מובחר:  בקרית שמונה, ביום שהם קיבלו את פקודת הפינוי, הם קיבלו תמיכה מאשכול גליל מזרחי

בני בן-מובחר:  נכון שהיה להם קשה, אבל יש אצלנו ערבות הדדית בין הערים לבין המועצות האזוריות ואנחנו לא שוכחים אף אחד מאחור בתקופה הזאת

בני בן-מובחר:  אני מקווה מאוד שגם מהביקורת שביקשתם על דוח הביקורת וגם ממה שקרה היום, שראשי הרשויות דיברו מדם ליבם, תהיה סוף כל סוף התייחסות לליקויים שהיו בשטח ויהיה יישום

בני בן-מובחר:  תשאלו אותנו, אנחנו יודעים לתת לכם, גם בכתובים וגם במלל, את ההתייחסות למה שקורה כאן

בני בן-מובחר:  תודה רבה

מיקי לוי: תודה רבה על הדברים החשובים

מיקי לוי:  יוסי, בבקשה

יוסי כץ: אני יושב-ראש הוועד הממונה במושב אלקוש

יוסי כץ:  אני שנתיים שם

יוסי כץ:  אחד מהחברים היותר פעילים שלנו, חבר ועד מקומי, היה הקב"ט של האירוע ברעים, אביב אליהו, ה' יקום דמו, ונרצח

יוסי כץ:  בן דודו נחטף

יוסי כץ:  אתם מתארים לעצמכם מה ההשפעה על יישוב שמונה בסך הכול 260 איש

יוסי כץ:  אגב, רוב המושבים  הם עם 300-260 תושבים, נמצאים על הגבול, מתפרנסים מלולים וצריכים לקחת את הביצים

יוסי כץ:   אמר נציג מבקר המדינה שיותר קל ביישובים כאלה לפקח ולראות מי נמצא בחוץ ומי בפנים

יוסי כץ:  כל בוקר, הדבר הראשון שהמזכירה שלנו עושה, זה לדווח למועצה מי נמצא ביישוב ומי יצא מהיישוב, כך שאנחנו יודעים בזמן אמת איפה האנשים נמצאים

יוסי כץ:      אלקוש נמצא במרחב של 3

יוסי כץ: 7 ק"מ מהגבול וההחלטות של הממשלה מבלבלות אותנו, כי כל הזמן מדברים על עד 5 ק"מ, אבל בפועל זה לא מתבצע

יוסי כץ:  אנשים מרגישים פחד, חלק מהם מתפנים מרצון

יוסי כץ:  אני מוכרח לשבח – לא נוח לי שנמצא פה שמעון גואטה, אבל המועצה האזורית מתפקדת מצוין

יוסי כץ:  אגב, המלחמה הזאת מוכיחה שהחוסן הוא במועצות האזוריות

יוסי כץ:   שמעון גואטה זמין כל הזמן, נמצא בכל מקום ומפעיל צוות מצוין שעומד לרשותנו כל הזמן

מיקי לוי: לקחתי את זה לדברי הסיכום שלי, שכנראה לולא השלטון המקומי, המועצות המקומיות, המדינה הייתה מתמוטטת

מיקי לוי:  משרדי הממשלה לא יודעים לתת שירות

יוסי כץ: ממש כך

יוסי כץ:  האמת היא שזה סידור של המועצה האזורית שמצליחים, באמצעות הרווחה ובאמצעות תרומות, למצוא לחלק מהתושבים עם בעיות מלונית או דברים מהסוג הזה, אבל זה לא נעשה בצורה מאורגנת

יוסי כץ:  חלק כן, חלק לא, לא מקבלים את כל הזכויות שמגיעות למי שנמצא עד 5 ק"מ

יוסי כץ:  לכן חשוב מאוד שהוועדה תיתן דעתה לנושא ותטפל בסוגיה

מיקי לוי: אנחנו גם נפנה אחר כך לממשלה

מיקי לוי:     דקלה נסימי, בבקשה

מיקי לוי:  אני עושה לה פרוטקציה, כי ביקרתי אצלם בבית המלון וגם הבאתי אותם לוועדת כספים ואני עשיתי בלגן עבורם

דקלה נסימי: אני תושבת מושב עבדון, דוברת צוות צח"י ביישוב

דקלה נסימי:  כמו שאמר כבוד היושב-ראש, נפגשנו בבית מלון יהודה

דקלה נסימי:  נפגשנו עוד לפני שהודיעו לנו שב-10 בינואר אנחנו חוזרים ליישוב, חוזרים לאותה מציאות קשה שהגענו ממנה, מציאות שבה אי אפשר לנהל שגרת חיים נורמטיבית שם, אפילו לא משהו שקרוב

דקלה נסימי:  אנחנו יכולים לצאת מהיישוב, אנחנו לא יודעים אם נחזור, לפעמים גם עד 12 בלילה

דקלה נסימי:  אימהות שיוצאות לקנות קצת דברים ואוכל כדי לצייד את הבית, מגיעות למצב שהן משאירות ארבעה ילדים בתוך הבית ומתקשרות בצעקות על כך שעד 12 בלילה אין כניסה ליישוב

דקלה נסימי:  זה לא נקרא לנהל שגרת חירום

דקלה נסימי:  אי אפשר לנהל שגרה בכלל כשלחם וחלב לא מגיעים ליישוב, כשאין חינוך, כשאין כניסה ויציאה מוסדרים ליישוב, זה לא שגרה

דקלה נסימי:  אנחנו מדברים על שגרה כשאפשר לקיים איזה שגרה בסיסית

דקלה נסימי:  אני כבר לא אדבר על עניין החקלאות, כי ראשי המועצות כבר הדגישו את הנושא הזה

דקלה נסימי:  איך אפשר להתנהל בצורה כזאת? איך אפשר לקחת אימא עם ארבעה ילדים ולהחזיר אותה ליישוב כשהיא לא מצליחה לקנות מטרנה  לילדים שלה? היא יוצאת והיא לא יודעת אם היא תחזור, מה גם שהבעל שלה נמצא בצו 8

דקלה נסימי:  זה לא נקרא שגרת חירום

דקלה נסימי:  ב-10 בינואר אנחנו אמורים לחזור לשגרה הזאת

דקלה נסימי:       אנחנו לא יודעים איפה לזעוק ולבקש עזרה

דקלה נסימי:  פנינו למר ביבי נתניהו, פנינו לכל חברי הכנסת שרק יכולנו, פנינו לוועדת הכספים, ואנחנו לא מקבלים תשובה

דקלה נסימי:  אם היינו מקבלים איזושהי התייחסות, גם אם זו תשובה שלילית, ניחא

דקלה נסימי:  אבל גם תשובה שלילית אנחנו לא מקבלים, פשוט לא רואים אותנו, אנחנו שקופים

דקלה נסימי:       אני מבקשת מכל מי שיכול לעזור לנו, שלא יחזירו אותו ב-10 בינואר

דקלה נסימי:  אין לנו לאן לחזור

מיקי לוי: ב-10 בינואר נגמר התקציב של אותם יהודים טובים שתרמו את הכסף לשהיית התושבים במלון יהודה

ששון גואטה: דקלה, את אומרת ב-10 בינואר

ששון גואטה:  דובר על 10 בינואר רק לגבי מלון יהודה

ששון גואטה:  זאת אומרת, יהודים שתרמו - - -     

מיקי לוי: יהודים ונוצרים אוהבי ישראל

ששון גואטה: יהודים ונוצרים אוהבי ישראל שתרמו את כל המלון

ששון גואטה:  הם שמעו את המצוקה, הם תרמו את כל המלון

ששון גואטה:  דקלה, את מדברת על 30% מהאוכלוסייה שהצלחנו לתת לה הסדר, אבל ל-70%  אחרים נגמר להם הכסף וחלקם כבר חוזרים

מיקי לוי: הייתי אצלם, הבאתי אותם לפה, אני חי אותם, נושם את שני היישובים האלה

סימון דוידסון: אני מבקש להתייחס עכשיו כי אני חייב לצאת

סימון דוידסון:  שמעתי באוזן קשבת את הדיווח של הממ"מ והמשפט שהכי מפריע לי, אני חושב שהוא זועק לשמים ואותו צריך לסמן: אין מדיניות לפינוי

סימון דוידסון:  כשאין מדיניות, יש בלגן

סימון דוידסון:  קודם כול צריכה להיות מדיניות וצריכים לפנות למשרדי הממשלה כדי שתהיה איזושהי מדיניות, כי מה שאנחנו רואים פה זה בלגן אחד שלם

סימון דוידסון:  מהיום הראשון אנחנו רואים, גם של המפונים וגם של המתפנים, שיש כזה בלגן שאי אפשר לשלוט בו

סימון דוידסון:  הייתי בהרבה מקומות ששוהים בהם מפונים

סימון דוידסון:  היתרון של הקיבוצים הוא שהם מגיעים ביחד, מרוכזים, למקום אחד והם יודעים לנהל את עצמם יותר טוב מאשר המדינה תנהל אותם

סימון דוידסון:  אבל  יש מקומות כמו קרית שמונה, שדרות, שהם מפונים ומפוזרים בכל רחבי ישראל ואז הבלגן חוגג

סימון דוידסון:  שם מדובר גם על חינוך ועל כל הדברים

סימון דוידסון:      השבוע הבנו שלא באמת מעניין את האנשים שמצביעים על התקציב מה קורה לכם, ולא רק לכם – מה קורה למילואימניקים, מה קורה לסטודנטים שנמצאים במילואים וכו'

סימון דוידסון:  אם אנחנו רואים שבתקציב שעבר, בתוספת הזאת של החודש האחרון, שיש קיצוץ במיגון, במיגון העורף, אפילו ברח"ל - - -     

מיקי לוי: אבל יש 300 מיליון שקל לדברים אחרים

סימון דוידסון: אז אני שואל את עצמי אם הם יוצאים בכלל מהמשרדים שלהם, יש להם בכלל מושג על מה שקורה

סימון דוידסון:  התשובה שאני אומר לעצמי היא: כנראה שלא

סימון דוידסון:       אני אסכם ואומר שכשמגיעים לוועדות פה בכנסת אני באמת מרגיש למי אכפת ולמי לא

סימון דוידסון:  כשאני יושב בוועדה כזאת – ואני  מצדיע לכם

סימון דוידסון:  אני מצדיע לראשי המועצות, מצדיע לשלטון המקומי

סימון דוידסון:  ראינו את זה גם בקורונה

סימון דוידסון:  רק אתם יודעים להפעיל – ואני לא רואה נציג אחד, אחד, של הקואליציה, אני אומר: לא אכפת להם

סימון דוידסון:  לי, כאזרח, זה כואב באופן אישי

סימון דוידסון:  נשאר לנו רק לשמוע אתכם, מיקי יודע לקדם דברים יותר טוב מכולנו ואנחנו, כחברי כנסת, נעשה הכול כדי להיות לצדו

סימון דוידסון:  בעזרת השם שהדברים יסתדרו כמה שאפשר בעתיד

סימון דוידסון:  תודה

אהרון דוב גמזו: אני מכפר סאלד, פליט לא מוכר בישראל, מגליל עליון האזור הנטוש והננטש

אהרון דוב גמזו:  ברשותכם, תנו לי לשים כמה דברים על דיוקם

אהרון דוב גמזו:  גליל עליון – פונו 14 מתוך 22, נשארו שמונה מופקרים בשטח

אהרון דוב גמזו:  ב-8 באוקטובר נקראנו על-ידי ראש המועצה, בתיאום עם הצבא, להתפנות

אהרון דוב גמזו:  נאמר לנו חד-משמעית: תברחו מכאן

אהרון דוב גמזו:  כאילו סוג של אתם הבאים בתור

אהרון דוב גמזו:  זאת גם הייתה בערך האווירה

אהרון דוב גמזו:  לקחנו את כל מה שהיה אפשר, דחסנו לתוך הבאגז' והתנפצנו לכל מקום בארץ

אהרון דוב גמזו:  אמרנו: המדינה בכאוס, בסדר, ייקח זמן ואז זה יטופל

אהרון דוב גמזו:  ב-18 באוקטובר התקבלה החלטה 975 ואחריה החלטה 1006 ופתאום גילינו שאנחנו, שאנחנו במרחק 5

אהרון דוב גמזו: 3 ק"מ מהגבול, פתאום לא יישוב קו עימות וביקשו שנחזור או שנעשה מה שאנחנו רוצים, "אנחנו לא מטפלים בכם"

אהרון דוב גמזו:       אני אסביר לכם מה זה אומר

אהרון דוב גמזו:  היישובים שפונו יש להם אפס שניות זמן אזעקה

אהרון דוב גמזו:  אפס שניות

אהרון דוב גמזו:  ברוב המקרים אתה שומע את הבום ואז את האזעקה

אהרון דוב גמזו:  אתם יודעים כמה לנו יש? אפס שניות

אהרון דוב גמזו:  טילי הנ"ט שמגיעים ליישובים שפונו, מגיעים גם אלינו, הם מגיעים עד 8 ק"מ

אהרון דוב גמזו:  כמו שנאמר כאן, הצירים נסגרים כל יום לכמה שעות

אהרון דוב גמזו:  זה אומר שאם יצאת להקפיץ את הילד לאיזשהו מקום, או אולי לנסות למצוא כיכר לחם אחרונה שנשארה בקרית שמונה, אתה תקוע ארבע שעות כמו ברווז באמצע הדרך

אהרון דוב גמזו:  זאת המציאות שלנו

אהרון דוב גמזו:       אצלנו  יש יותר מ-6,000 אנשים שהם במצב שלי

אהרון דוב גמזו:  דרך אגב, המספר היה הרבה יותר גבוה

אהרון דוב גמזו:  למה הייתה  ירידה? כי לאנשים לא נותרה ברירה – 70 יום

אהרון דוב גמזו:  70 יום פליטים בישראל

אהרון דוב גמזו:  אז בהתחלה הולכים לחברים, למשפחה, אנשים טובים שמאמצים ונותנים לנו את הבית להיות בו

אהרון דוב גמזו:  זהו, זה נגמר

אהרון דוב גמזו:  אז מה עושים? אמרו שאפשר לחזור הביתה, בטוח שם

אהרון דוב גמזו:       אז אני אסביר לכם מה המציאות בבית שבאמת היינו רוצים להיות בו: ילדים – אסור להם להסתובב במרחבים

אהרון דוב גמזו:  הגיוני, נכון? אפס שניות; קרית שמונה פונתה, עיר המחוז שלנו פונתה, אין איפה לצרוך את הדברים; כמו שכבר נאמר, שני-שלישים מהבתים אין להם בכלל מיגון

אהרון דוב גמזו:  שאלנו את האנשים מה הם עושים ואמרו שהם נצמדים לאיזה דופן של קיר ומקווים שהטיל – כי אצלנו יש גבול צפוני וגם גבול מערבי – יגיע מצפון ואז יהיו מוגנים; מקלטים  ציבוריים – כמעט שאין

אהרון דוב גמזו:  זה אומר שהצבא שנמצא אצלנו – כי הפכנו לבסיס צבאי – זה גם הגן ילדים בבוקר, כי נדרשנו, אנחנו, להקים את מערכת החינוך

אהרון דוב גמזו:  זה אומר שילד מגיע בבוקר ורואה חיילים – סליחה על הביטוי – עם תחתונים ונשק, ואנחנו פה לא בסדר, לא החיילים, כי אנחנו שולחים לשם את הילדים; ניסינו להרים כיתות בתוך המרחב שלנו, אי אפשר

מיקי לוי: התיאורים כואבים ואנחנו מבינים אותם

אהרון דוב גמזו: ארטילריה של צה"ל יורה מעל הראש שלנו, 190 דציבלים

אהרון דוב גמזו:   זה רק כדי להסביר את המציאות

אהרון דוב גמזו:       אני שכרתי בית באזור המרכז

אהרון דוב גמזו:  אני משלם ארנונה גם בגליל העליון וגם איפה ששכרתי, אני משלם משכנתא ושכירות, אני משלם מסים לקיבוץ וועד בית

אהרון דוב גמזו:  תודה

מיקי לוי: משרד הביטחון, בבקשה, תאירו את עינינו, אולי יתגלה נס אחרי חנוכה, משהו

יוסף שפירא: אני סגן ראש רח"ל

יוסף שפירא:  ראשית, דיון דומה – חלק גדול מהאנשים פה השתתפו בוועדת החוץ והביטחון לפני שבוע בדיוק - - -      

מיקי לוי: מה יצא מזה? הוועדה הזאת היא ועדה לביקורת המדינה

מיקי לוי:  האם המדינה מתנהלת כמו שצריך או לא?      

יוסף שפירא: מה שקבע יושב-ראש הוועדה, הרי מדובר בסוף התהליך – גואטה, עד כמה שאני זוכר לא נשארת עד הסוף, היית צריך לצאת

ששון גואטה: הייתי צריך לצאת, אבל לא היה שום סיכום, שום החלטה

יוסף שפירא: מה שנסגר בדיון הזה זה שבתוך האירוע הזה היו 11 יישובים בחתך המועצות ועוד שני יישובים – פסוטה וחורפיש – שיצאו מחוץ לאירוע הזה

יוסף שפירא:  יושב-ראש הוועדה הטיל על מנכ"ל משרד הפנים – וזו עבודה שכבר יצאה לפועל והאוצר גם גיבה את התוכנית – לבדוק איך אנחנו נותנים מענה לאותם 11 יישובים פלוס חורפיש ופסוטה

יוסף שפירא:  כרגע אני מדבר על הכסף המיידי

יוסף שפירא:  לדעתי זה יוצג בשבוע הבא, זה התאריך שהוא קבע

יוסף שפירא:  האנשים כאן מכירים את האירוע הזה, רק שלא יהיו כאן כפל דיונים

מיקי לוי: להפך, בעניין הזה אני אצטרף לוועדת החוץ והביטחון

מיקי לוי:  אני אדבר עם יושב-ראש הוועדה כדי שנהיה על אותו גל

מיקי לוי:       משרד האוצר, אתם מכירים את הסיכום הזה?     

אריאל הבר: יוראי היה באותו דיון

יוסף שפירא: יוראי גם הציג את הכספים שייתנו לרשויות, אבל כרגע אני לא אדבר על זה

מיקי לוי: תכף נשאל את משרד הפנים ונבדוק מה עשו עם זה

יוסף שפירא: לגבי משרד הביטחון – עדכנתי גם בפעם הקודמת ואני מעדכן גם עכשיו

יוסף שפירא:  מה שעדכנתי כבר יצא לפועל – שר הביטחון הקים בנהריה מה שנקרא "אופק צפוני"

מיקי לוי: זה בסיכום שלי

מיקי לוי:  כבר דיברתי עם תא"ל סויסה ואמרתי לו שאני תולה בו תקוות גדולות והוועדה הזאת הופכת להיות ועדה של תא"ל סויסה

מיקי לוי:  אמרתי לו שהוועדה ישבה כבר עם משה אדרי,  זה שמרכז את מינהלת תקומה

מיקי לוי:  צריך לקחת את אותו מודל – הקמה של שולחנות עגולים שעובדים מול מושב זה ומושב זה, קיבוץ זה וקיבוץ זה, וככה הדברים לא בורחים החוצה

מיקי לוי:  אממה, עדיין אין לו מסגרת תקציב וזה מדאיג אותי

מיקי לוי:  אם לא תהיה מסגרת תקציב – וזו בעיה שלי מול האוצר, בעיה שלנו כחברי כנסת – שתאפשר לתא"ל סויסה לתפקד מול היישובים, לשפות את כל התושבים על ההפסדים, לממן את השהייה שלהם בבתי מלון, אמרתי לו: אתה תיכשל בתפקידך

מיקי לוי:  לכן נתתי לו עכשיו שבועיים, הוא הלך לעבוד, ובעוד שבועיים-שלושה גם אתם תוזמנו - - -     

משה דוידוביץ': אנחנו לא צריכים להיות מוזמנים, כבר נפגשנו איתו

משה דוידוביץ':  אבל, אדוני היושב-ראש, זה קמופלאז'

משה דוידוביץ':  יש שלוש מינהלות שפועלות עכשיו בצפון, אף אחת לא עושה כלום

משה דוידוביץ':  שלוש: אחת בראשות טל בסקיס

משה דוידוביץ':  אתם מכירים אותה? מינהלת אזרחית – אני אספר לכם, יש דבר כזה; יש מינהלת אופק צפוני, שעכשיו מוקמת, שכמו שאמרת היא בלי תקציב; ויש מינהלה אחת, שאנחנו ביקשנו אותה מראש הממשלה, שהיא כן התחילה לתת תנובות ותפוקות, בראשותו של רונן פרץ, מנכ"ל משרד הפנים, שמתכללת את עבודת משרדי הממשלה

משה דוידוביץ':  אני ביקשתי מרונן פרץ, והוא הרים את הכפפה, וחשוב שתבינו את זה

משה דוידוביץ':  אותי לימדו – סבתא שלי מזמן קבורה עמוק באדמה – שכששלושה עושים מרק, יוצא צ'ולנט

משה דוידוביץ':  אז ביקשתי מהם: תיפגשו, בבקשה

משה דוידוביץ':  אני בא לאן שתגידו

משה דוידוביץ':  תיפגשו שלושתכם, בואו נעשה סינכורוניזציה, אל תרוצו כל אחד בקו ואתם לא יודעים

משה דוידוביץ':  אז סוף-סוף בשבוע הבא תהיה לנו פגישה, גם סויסה, גם טל בסקיס, נשב יחד וננסה לראות את האופק, כי בינתיים אנחנו רואים מבעד לזגוגיות רק את המכסים של המשקפת

מיקי לוי: משה, קח את הוועדה הזאת כוועדה ידידותית לכל הנושא של הצפון

מיקי לוי:  אם יהיה צורך ונצטרך להביא לכאן משרדי ממשלה, מנכ"לים – אגב, זו הוועדה היחידה שמוקמת בחוק והם חייבים לבוא ולתת תשובות

מיקי לוי:  בוועדות אחרות זה לא קורה וזו הוועדה היחידה שבה יש לי סמכות להוציא צו הבאה

מיקי לוי:  אין לאף ועדה את הסמכות הזאת

מיקי לוי:  אם נצטרך לתכלל עם משרד הפנים, עם תא"ל סויסה, כדי לתת תשובות לדקלה, למעלה יוסף ולגליל ולכל מי שצריך, אז אצטרך לעשות את זה כאן

מיקי לוי:  אני אזיז שמאלה, ימינה, ואני אקיים כאן דיון עבורכם 

משה דוידוביץ: תודה

מיקי לוי: קח את הוועדה כוועדה ידידותית לכל נושא הצפון

מיקי לוי:  אנחנו באמת מודאגים, באמת מודאגים שהמראות של הדרום לא יחזרו חלילה לצפון

יוסף שפירא: אתה מכיר את הדברים, גם ראשי המועצות מכירים את הדברים

יוסף שפירא:  הוועדה הזאת כבר יצאה לדרך, דוד סויסה התחיל כבר לעבוד

יוסף שפירא:  יש לו שתי שלוחות – מזרחית ומערבית – ואתה גם מכיר את העמדה של שר הביטחון

יוסף שפירא:  יש לך אפילו את המכתב לשר האוצר ולכן אני לא אחזור על זה

אהרון דוב גמזו: זה לא יעזור

אהרון דוב גמזו:  משרד האוצר אמר שזו לא הוראה מפורשת, אין להם מה לעשות

יוסף שפירא: אז אני אומר מה השר שלי אומר, אני לא מייצג את שר האוצר

מיקי לוי: בסדר, אם נצטרך, נביא את ראש אגף התקציבים שיגיד את זה

אהרון דוב גמזו: לפני שבוע היה פה יוראי, סמנכ"ל משרד האוצר, ואמר: האירוע הזה לא מוכר לנו

מיקי לוי: בסדר, אולי הוועדה הזאת תצטרך להכיר להם את האירוע

מיקי לוי:  מה לעשות, אם לא מתכללים, אז הוועדה תנסה לתכלל

מיקי לוי:  זה כבר קרה לי ב-11 החודשים שאני יושב בפה, שהייתי צריך להושיב את משרד החינוך עם כל מיני אנשים בשולחן עגול, כדי להוציא תוצרים

מיקי לוי:  מה אני אעשה, הלוואי וגם הייתה לי פה איזה קופה כאן כדי להשליך את הכסף, הייתי פותר את כל הבעיה

מיקי לוי:  ראיתי שהתחלתי עם תקציבים

יוסף שפירא: רק עוד מילה אחת שהיא חשובה לי, ובזה אני אסיים

יוסף שפירא:  בסך הכול לב העשייה, לפחות של דוד סויסה, זה הנושא של מרכיבי הביטחון והמיגון, איך מקדמים את הדברים בצורה הכי טובה

יוסף שפירא:  אלה הדברים שהם בלב העשייה של משרד הביטחון

בר כהן: בהקשרי כספים – לצערי הרב אני לא אוכל לתת בשורות

בר כהן:       בפתח הדברים אני אגיד שצריך להבחין בין הפינוי והקליטה

בר כהן:  נאמר קודם שאנחנו אחראים על הקליטה

בר כהן:  צה"ל אחראי על הפינוי, הקליטה זה מאמץ בין-ארגוני ובין-משרדי ואנחנו עושים ככול שניתן

בר כהן:  תהליך הפינוי בוצע בצורה מדורגת

בר כהן:  בהתאם להערכת המצב ניתנו המלצות, חלקן התקבלו בצורה מהירה, חלקן התקבלו בצורה מעט מאוחרת יותר, ולכן חלק מהדברים שנאמרו פה, התיאור העובדתי, הם מדויקים, אבל צריך לומר שזה גם בהתאם להערכת האיום

בר כהן:       לגבי הקליטה – צריך לומר שאם בקורונה חשבנו שהיינו באיזשהו שיא של כמות מלונות, היום אנחנו נמצאים במלונות עם כ-68,000 איש ב-370 מתקנים

בר כהן:  לצבא קל מאוד לשלוח חוליית שליטה כזאת לכל מלון, בסופו של דבר ברור שהאתגר הוא של המועצות המפונות

בר כהן:  אנחנו עושים את הכול ולכן זה אורגן בצורה של משל"ט ייעודי שהוקם לטובת המשימה ביחד עם המרס"ל, מנסה לעשות ככול שהוא יכול כדי לסייע

בר כהן:  יתכן שמשרדי הממשלה לא עושים מספיק לעומת מה שעולה פה, אבל הם מנסים בהחלט לעשות

בר כהן:  אנחנו מנסים לעשות ואני משוכנע שגם כל משרדי הממשלה מנסים לעשות את כל מה שהם יכולים

מיקי לוי: לחלקם לקח חודש להתאושש מהפתיחה, והייתי עדין

בר כהן: לגבי התקציבים – כ-530 מיליון שקל שהוקצו, שזה רחוק ממה שבאמת צריך; כרגע עשרה יישובים נמצאים בשלבים; בזכות הוראת שעה שאושרה, ייעודית לשנה הקרובה, יש כרגע 600 מבנים שממתינים לכסף

בר כהן:  ברגע שיינתן התקציב ניתן יהיה לממש אותם בצורה מלאה, וכן עוד 800 מקלטים פרטיים משותפים שניתן לצאת לגביהם לביצוע

בר כהן:  הכול פה ממתין לתקציבים

משה דוידוביץ': שאינם

בר כהן: אלה תקציבים שכרגע לא נמצאים בידי פיקוד העורף

ששון גואטה: אני אומר לכם, תנו לרשויות את אותו כסף, הם יעשו כפול ממ"דים, בשליש זמן

ששון גואטה:  הרשויות יודעות לעשות את העבודה הכי טוב שיכול להיות

ששון גואטה:  בא קבלן, נותן את זה לקבלן השני ולקבלן שלישי, עוברים כמה ידיים

ששון גואטה:  קח ממ"ד ותראה כמה הוא עולה כשהמדינה עושה אותו

ששון גואטה:  אצלנו עשו יישוב אחד – שתולה – גמרו אותו כמעט לגמרי

ששון גואטה:  עכשיו התחילו בזרעית, אבל אז המלחמה התחילה

ששון גואטה:  אם אתה לוקח את הנושא של הממ"דים ותיתן לי רק 70%  מימון, היינו עושים את זה והיום היית חוסך בפינויים ולא היית צריך לפנות וכל הדברים האלה לא היו צריכים לקרות

ששון גואטה:  לאף אחד לא טוב להיות במלון עם שלושה או ארבעה ילדים, לפעמים בחדר אחד של 12 מטר

מיקי לוי: בחלק מהסיכום שלי רציתי לפנות למשרדי הממשלה ולומר להם להעביר את זה לראשי המועצות, הם יודעים לעשות את העבודה יותר טוב מאיתנו

ששון גואטה: הם יודעים לעשות את העבודה הכי טוב

מיקי לוי: אבל כנראה שבנושא המקלוט לא תהיה לנו שליטה, כי זה תחת פיקוד העורף

בר כהן: לגבי החולים ובעלי צרכים מיוחדים – כבר מהרגע הראשון, עוד לפני שהתקבלה החלטה על הפינוי של כלל היישובים, פנינו בצורה מסודרת לחולים ובעלי צרכים מיוחדים כדי לעשות להם פינוי מקדים עוד בטרם התקבלה החלטת ממשלה

בר כהן:  רח"ל שיפו את המהלך הזה עוד טרם החלטת הממשלה

בר כהן:  כל מי שהסכים להתפנות, ככול שידוע לי לפחות, פונה פינוי מקדים למתקנים שמתאימים לזה

אהרון דוב גמזו: המצב בצפון רק מחמיר מדי יום

אהרון דוב גמזו:  מה התגובה - - -      

מיקי לוי: לא, אתה לא יכול

מיקי לוי:  בוודאי שהם לא יכולים לתת על זה תשובות

מיקי לוי:       ראש מועצת מרום הגליל, עמית סופר, בבקשה

עמית סופר: בוקר טוב

עמית סופר:  קודם כול, תודה, אדוני היושב-ראש, על הדיון החשוב הזה

עמית סופר:  אני לא אחזור על הדברים החשובים שנאמרו על-ידי עמיתיי ראשי הרשויות

עמית סופר:  אני רק רוצה לחדד את ההתייחסות לאותם יישובים שמבחינתי הם עכשיו הרבה יותר מאתגרים מהיישובים שפונו בפועל

עמית סופר:  אני קורא להם "יישובים כלואים", שנמצאים בהחלטה 975 ולמעשה לא קיבלו את פקודת הפינוי

עמית סופר:  ולא רק הם, ישנם יישובים נוספים שלצערי גם הם לא נכללו בהחלטה 975

עמית סופר:  צריך לומר שיותר מ-70 יום משפחות שלמות נמצאות בבתים

עמית סופר:  שגרת היום-יום שלהן, מרחבי הלמידה הם במהלך שלוש שעות ביום

עמית סופר:  תחשוב שהורה לא יכול לנסוע למקום העבודה בשעה שהוא מכניס את הילד שלו לגן למשך שלוש שעות, כי הלימודים מתקיימים במרחב מוגן, בתוך מקלטים 3X3, צירי ההגעה ליישובים נחסמים לעתים תכופות

עמית סופר:  זו שגרת היום-יום

עמית סופר:       מה שלא ברור לי, בדיון האחרון בוועדת החוץ והביטחון אמר יוראי שמשרד האוצר שריין את התקציב והתקציב מוכן וקיים

עמית סופר:  אז אני לא מבין, למה לא הולכים ומיישמים את זה

עמית סופר:  יש לנו משפחות שלמות ש-70 יום אין להן הכנסה, לא הולכים למקום העבודה, לא מצליחים לקיים שום שגרה

מיקי לוי: רק שניה

מיקי לוי:  משרד האוצר, שמעת מה הוא אמר לגבי התקציב? אני לא יודע לתת תשובות

אריאל הבר: אמרתי קודם שאני אבדוק את זה, אני לא מכיר את האירוע

מיקי לוי: נציג משרד האוצר נמצא כאן, הוועדה מבקשת מהאוצר תשובות לגבי מה שאמר עמית סופר ואנחנו נעביר אליכם את התשובה לשאלה היכן הכסף, איפה התקציב

עמית סופר: תודה

עמית סופר:  עוד נקודה, ברשותך, דיברו כאן על בעלי צרכים מיוחדים

עמית סופר:  באמת לקחו ופינו את המשפחות לאותם בתי אבות, אבל בחודש האחרון משרד הבריאות מודיע לאותם תושבי קו עימות סיעודיים שעליהם לחזור בחזרה לבתים

עמית סופר:  אני לא מצליח להבין

עמית סופר:  אני מבקש תשובות לעניין הזה

מיקי לוי: תיכף נשאל את נציג משרד הבריאות על כך

עמית סופר: נקודה אחרונה, אדוני, הסוגיה של ענף התיירות, ענף שהתרסק מ-100 ל-0

עמית סופר:  זה לא רק ביישובי קו העימות, אלא גם ביישובים שנמצאים 11 ו-12 ק"מ מהגבול, עם אפס הכנסה, ומשרד האוצר מכניס אותם למתווה של כלל העסקים במדינה

עמית סופר:  צריך להבין שליישובים האלה צריך לתת מתווה ייחודי, כי זה ענף שנפגע ישירות מהמלחמה בצורה של אפס הכנסה

עמית סופר:  תודה, אדוני היושב-ראש

מיקי לוי: אני מבקש לתת את זכות הדיבור לתושב קרית שמונה רון הוד

רון הוד: בוקר טוב

רון הוד:  תודה ליושב ראש הוועדה

רון הוד:  אני תושב קרית שמונה ובימים אלה אני מפונה לעין חרוד מאוחד בתוכנית של פינוי עצמאי, כלומר התפנינו עוד לפני החלטת הממשלה

רון הוד:  האמת היא שזה עובד טוב, אז בעניין הזה אם אפשר אז לא לגעת

רון הוד:       אני מדבר גם מהזווית של מי שהיה עיתונאי שהתלווה ליושב-ראש ועדה שהוקמה במיוחד אחרי מלחמת לבנון השנייה, איתן כבל

רון הוד:  אני זוכר שהייתי צריך לבקש ממנו שיבקש שיראו לו מקלטים שחורים, כי התלוויתי לביקור והראו לו רק מקלטים תקינים

רון הוד:  מכאן אני רוצה לבקש שכשאתם מגיעים לשטח, תבקשו לראות את הצרכים ולא רק את הדברים שנפתרו או את הדברים שהם בדרך להיפתר

רון הוד:       אני מדבר גם מזווית של בעל של מנהלת בית ספר, שהתלוויתי אליה בביקורים בכל רחבי הארץ

רון הוד:  הנושא הזה עלה ואני רוצה לחדד אותו שוב – הרעיון הזה של פיצול של תושבי קרית שמונה על פני עשרות מתקנים ברחבי הארץ לא הגיוני

רון הוד:  הוא פשוט לא הגיוני

רון הוד:  גם מזווית של מי שפעיל בחמ"ל האזרחי, שנותן מענה לתושבים בהיבט של פינוי, ציוד, עזרה כלכלית וכן הלאה, אני יכול לומר שגם מבחינת הארגונים האזרחיים זה מהווה קושי גדול מאוד לתת מענה אפקטיבי בכלים שיש לנו

רון הוד:  כשהממשלה והמדינה לא מצליחה לתת את המענה, המציאות הזאת שמפזרים את כל תושבי העיר על פני כל הארץ, מייצרת עבורנו אתגרים עוד יותר גדולים וזה מקשה עלינו

רון הוד:  למעשה כל תושב צריך ליצור לעצמו את המענים במקום שבו הוא נמצא

רון הוד:  אנחנו יודעים לתת מענים כשצריך, אבל תקלו עלינו

רון הוד:  בפינוי תיצרו מענה אפקטיבי שישאיר את התושבים בצורה מרוכזת וכך יתאפשר לנו להגיע אליהם

רון הוד:       אני מבקש לדבר כבר על האתגר הבא

רון הוד:  למשל, הבית ספר של אשתי עבר חיזוק מבנים, בית ספר ברמה מאוד גבוהה

רון הוד:  היום נמצאת שם מפקדת של גדוד, בחצר בית הספר יש שלושה נגמ"שים

רון הוד:  במקרה הגענו לבקר שם במוצאי שבת ובחדר המחשבים שם הייתה ישיבה של מפקדת הגדוד

רון הוד:  אנחנו מאוד מקווים שלא נצטרך שלא נצטרך לעשות שוב חיזוק מבנים

מיקי לוי: אנחנו גם מקווים שהמג"ד ישמור על חדר המחשבים

מיקי לוי:      משרד הפנים, עלו כאן הרבה נושאים בצד שלכם

מיקי לוי:  בבקשה

אלי מועלם: אני מנהל אגף פס"ח במשרד הפנים

אלי מועלם:  עלו פה מספר נושאים – דובר על "מלונית" וכו', אבל התוכנית הלאומית הקיימת היא תוכנית "מרחק בטוח"

אלי מועלם:  זו תוכנית שתכליתה הייתה לתת מענה בתרחיש מלחמתי מלא, בתקיפה מלאה מצפון

אלי מועלם:  בתוכנית ניתן מענה לרמת הרשויות בהיבטים של הפעלה של מתקני קליטה מקומיים

אלי מועלם:  ההחלטה בתחילת המלחמה, ב-16 בחודש, הייתה כדי לתת מענה לתושבי הצפון, לטווחים של 0 עד 2 ק"מ, בבתי מלון

אלי מועלם:  לשינוי של התוכנית, בתיאום עם המועצות,  רשות פס"ח ומשרד הפנים נתנה מענה ותיאמה לכל אותם תושבים של הרשויות בטווח של 0 עד 2 קליטה במלונות

אלי מועלם:  לאחר מכן הייתה הגדרה לתת מענה לטווחים של 2 עד 3

אלי מועלם: 5

אלי מועלם:  המענה בהקשר זה ניתן בצורה עצמאית על-ידי המועצות, כלומר הם תיאמו לעצמם את המקומות

אלי מועלם:  משרד הפנים נתן את המענה עד 25 באוקטובר ומשם זה עבר למשרד התיירות

אלי מועלם:       לגבי היבטים של תקצוב – משרד הפנים נותן מענה גם לרשויות שקולטות את התושבים, גם בהיבטים של קולות קוראים, גם בהיבטים של תר"ש רשויות

אלי מועלם:  יש כאן מגוון רחב של תקציבים שמשרד הפנים נותן

אלי מועלם:       לאמירה לגבי אותם יישובים שלא נכללו בתוכנית, מ-3

אלי מועלם: 5 ק"מ עד 5, ויש כאלה שגם מעבר – מנכ"ל משרד הפנים אכן מרכז את משרדי הממשלה לתת מענה

אלי מועלם:  דיבר פה ראש מועצת מטה אשר על מספר ועדות שקיימות, אז מנכ"ל משרד הפנים רונן פרץ הוא זה שמרכז בסופו של דבר מול כל משרדי הממשלה

אלי מועלם:  אנחנו נבדוק את האמירה של ועדת החוץ והביטחון לתת את אותם מענים שדובר עליהם לאותם יישובים שלא נמצאים בתוך המענה

מיקי לוי: 11 פלוס 2

אלי מועלם: בתוך התוכנית "מרחק בטוח" יש שמונה יישובים

אלי מועלם:  43 יישובים קיבלו מענה לפינוי

אלי מועלם:  בתוך התוכנית, כולל קרית שמונה, יש 51 יישובים ולכן יש שמונה יישובים בטווחים של עד 5 ק"מ שלא התקבלה החלטה של שר הביטחון לפנות אותם

אלי מועלם:  לכן גם בתוך התהליך שבו משרד הפנים נתן את המענה, והיום זה משרד התיירות - - -      

מיקי לוי: אני מבקש לקבל את הרשימה, כי אתה מדבר על שמונה יישובים והם מדברים על 11

אלי מועלם: לכן אני אומר שזה לטווחים עד 5 ק"מ, כי זו תוכנית "מרחק בטוח", שהיא תוכנית משולבת של צה"ל, משרד הביטחון, רשות חירום לאומית, משרד הפנים, משרד הבריאות והרווחה

אלי מועלם:  כלל משרדי הממשלה נותנים את המענה

אלי מועלם:  בתוכנית הזאת יש 50 יישובים וקרית שמונה הוכנסה כיישוב 51

אלי מועלם:  בתוך התהליך  הזה כיום יש 43 יישובים שמפונים

אורלי אלמגור לוטן: יש יישובים ב-0 עד 5 שלא נכללים ב"מרחק בטוח"?     

אלי מועלם: לא שאני מכיר אותם

אורלי אלמגור לוטן: המספרים לא מתכנסים

אלי מועלם: אנחנו, כמשרד הפנים שבנה את התוכנית, בנינו את זה בהתאם לכמות היישובים שקיבלנו ממשרד הביטחון ולהם אנחנו נותנים את המענה

אלי מועלם:  בסוף ההחלטה הייתה ללכת לבתי מלון ולפיה עבדנו

אלי מועלם:   יש לי את הרשימה, אני אשמח להציג אותה

מיקי לוי: אנחנו נשמח אם תיתן את הרשימה לממ"מ

אורלי אלמגור לוטן: שאלה בעניין השיפוי של הרשויות הקולטות – כמה רשויות קולטות קיבלו עד עכשיו את הכסף, כמה קיבלו רק מקדמות וכמה לא קיבלו כלום? צריך להבין שלפי הכללים של פס"ח לשיפוי רשויות קולטות יש תהליך ארוך, עם 12 שלבים, שצריך לעבור

אורלי אלמגור לוטן:  יש פה איזושהי בירוקרטיה שאינה פשוטה

אורלי אלמגור לוטן:  רשויות לא איתנות יכולות לקבל מקדמות

אורלי אלמגור לוטן:  כמה קיבלו עד עכשיו?     

אלי מועלם: אני אסביר

אלי מועלם:  קודם כול, לא הופעלה תוכנית "מלון אורחים" ולכן לא הופעל נוהל 26, הנוהל לשיפוי הרשויות המקומיות שאמורות לקלוט במתקני הקליטה

אלי מועלם:  יש נוהל סדור, מתוקף מול משרד האוצר

אלי מועלם:  דיברת על מספר השלבים, גם קיבלתם אותו מאיתנו, הוא תוקף בחודש יולי 2023, הכנסנו שם אלמנטים שלא היו בתוך החלטת ממשלה "מלון אורחים", כולל נושא הכלכלה וההסעדה והרבה מאוד אלמנטים שאם הוא היה מופעל, יכולנו לתת את המענה

אלי מועלם:  אבל לאור זה שהייתה החלטה לקלוט את האוכלוסייה בבתי מלון, משרד הפנים קיבל תקציב של 34 מיליון שקלים לשיפוי הרשויות המקומיות בחודש אוקטובר ושיפה 72 רשויות שקלטו אוכלוסייה

אלי מועלם:  יש לג נוסף של תקציב שאמור להתקבל למשרד הפנים עבור חודש נובמבר וגם הוא יחולק לאותן רשויות שקלטו

אלי מועלם:   לכן האמירה היא מאוד-מאוד ברורה: לאור זה שלא הופעלה התוכנית היסודית הקיימת – ואמר את זה דוידוביץ' בפתח דבריו – כל הנושא של שיפוי הרשויות בהתאם לנוהל 26 לא התממש

מיקי לוי: תודה רבה

מיקי לוי:  יו"ר פורום חקלאות ומרחב כפרי, בבקשה

צחי בן עיון: בוקר טוב, אדוני, תודה רבה על הדיון

צחי בן עיון:  במקרה אני גם תושב מושב צוריאל בגליל המערבי

צחי בן עיון:  תודה רבה על הדיון, גם דווחתי שהגעת למלון יהודה ונפגשת עם תושבים ממושב אלקוש

צחי בן עיון:  כפי ששמענו כאן, המצב לא מיטבי, ואדוני דיבר על כסף

צחי בן עיון:  נפתחה לנו פה רצועת ביטחון – עם כל הכבוד, החלטה 975 היא לא תורה מסיני

צחי בן עיון:   רצועת הביטחון שהתפתחה מאז 7 באוקטובר אינה תואמת את החלטה 975

צחי בן עיון:  יישובים במרחק 0 עד 9 ק"מ מהגבול הצפוני - - -     

מיקי לוי: אני רוצה להעיר משהו

מיקי לוי:  אין ביכולתה של הוועדה לומר לממשלה שתגדיל מ-5 עד 9

מיקי לוי:  אין

מיקי לוי:  זה דבר אחד

מיקי לוי:  זה צורכי ביטחון, זה משרד ביטחון, זה אלוף פיקוד, זה פיקוד העורף

מיקי לוי:  אין לנו את היכולת

מיקי לוי:  אני מנסה להתמקד

מיקי לוי:  מה שאני רוצה זה שהממשלה תעמוד - - -     

ששון גואטה: היא לא עומדת ב-5, אתה מדבר על 9?     

מיקי לוי: זה מה שאני רוצה, שהממשלה תעמוד ב-975

מיקי לוי:  זה בסיכום שלי, אבל הקדמתי

מיקי לוי:  לסגת אחורה אחרי שהלכו ל-975 ולהקטין את זה ל-3

מיקי לוי: 5 – מה רוצים מתושבי הצפון? מה רוצים, כשאין חינוך ואין מכולת ואין חלב ואין כלום? וזה אחרי שכבר קיבלו החלטה

מיקי לוי:  הנסיגה מההחלטה נראית בעיניי איומה, חוסר יכולת לקבל החלטות  מושכלות,  מסודרות

מיקי לוי:  אם מההתחלה היו אומרים 3

מיקי לוי: 5, הייתי בא בטענות לתושבים, לראשי המועצות, ואומר: אתם לא נכללים

מיקי לוי:  אבל משקיבלו וראשי המועצות פעלו, מה לנו, כמדינה או כממשלה, כי נלין? זו הכוונה שלי, עזוב אותי ה-9, אפילו אין לי את היכולת לעשות את זה

מיקי לוי:  גם אם הייתי רוצה, זה לא בסמכותי

מיקי לוי:  יש כאן מספר רב של גורמים

צחי בן עיון: לא לכך כיוונתי

צחי בן עיון:  אדוני, החלטה 975 לא מיושמת

צחי בן עיון:  ההתכנסות של הוועדה הזאת מאוד-מאוד חשובה, כי לא מדובר בעוד ישיבה תיאורטית, צופה פני עתיד, צופה פני עבר

צחי בן עיון:  מדובר ברגעים אלה על יישובים 0 עד 5, אם זה עבדון, אבירים, אלקוש ויישובים נוספים שברגעים אלה נמצאים באזור לחימה

צחי בן עיון:  אדוני, אני  מבקש שאדוני יזמין גם משרדי האוצר והפנים ויקבל מהם הסברים

צחי בן עיון:  למה בתקופת הקורונה זיכו את התושבים בלי מתווים, בלי סרבולים, בתשלום ארנונה עסקית, בתשלום ארנונה למגורים, בלי שיצטרכו לרדוף אחרי עצמם

צחי בן עיון:      נקודה נוספת, אדוני

צחי בן עיון:  יש פה אירוע של מיגון

צחי בן עיון:  הוזמנו פה לישיבה שמדברת על מיגון ועל  טווח זמנים מירי טילים

צחי בן עיון:   יישובים שנמצאים בזמן אפס התרעה, כשהם רואים כבר שהטיל נופל, חייבים לקבל מיגון לאלתר

צחי בן עיון:  אנחנו, במרחב הכפרי, חושבים שהמימון צריך להגיע ישירות לתושבים, כמובן במגבלות כאלה ואחרות, כדי שיבנו את המיגון בדחיפות, אחרת אי אפשר לגור ביישובים גם בטווח של 0 עד  5 או 0 עד 9 ואי אפשר לחזור אליהם

מיקי לוי: עסקתי בזה, אבל ממש על קצה המזלג, מי יבנה, אם פיקוד העורף או גורם אחר

מיקי לוי:  אין לי תשובה

מיקי לוי:  אני שומע את ראשי המועצות אומרים: תביאו לי 70% מהכסף, תבקרו אותי, אני בונה מהר

מיקי לוי:  אני לא יודע להגיד

מיקי לוי:  פיקוד העורף אמר פה שהוא מיצה את היכולות שלו

מיקי לוי:       אני רוצה להגיד לך משהו על הסיפור של תביא הנה תוכנית וכו' ולמה בקורונה היה

מיקי לוי:  קיימתי שלושה דיונים על זה

מיקי לוי:  אחרי הקורונה משרד מבקר המדינה הוציא דוח ובסיכום שלו היה כתוב: נא להכין תוכנית

מיקי לוי:  אם האוצר היה מכין תוכנית – ואני בא אליהם בטענות קשות, גם אתמול היה כאן דיון – לא הייתי צריך לחזור על אותן מראות של עצמאים וכאלה שפונו מכל מיני סיבות, של משרד הבריאות, של השבתה של בתי ספר

מיקי לוי:  אין תוכנית

מיקי לוי:  היה צריך לשלוף את המגירה, להוציא תוכנית ולכתוב עליה במקום "קורונה", "מלחמה", עם התאמות

מיקי לוי:  לא הייתי מתווכח עם העצמאים, לא הייתי מתווכח עם המשק, זה היה מוסדר

מיקי לוי:  אתה יודע מה התשובה שקיבלנו? אנחנו חותכים מהמסקנות את התשובות

מיקי לוי:  נו, באמת

מיקי לוי:  ועוד פעם הלכנו לוועדת כספים ועוד פעם רבנו חודש ימים עד שהתחילו לקבל כסף

מיקי לוי:  חייבתי אותם להכין תוכנית ובעוד שישה חודשים הם מוזמנים הנה, זה לא יישאר על המדף, ולהשיב אם באוצר הכינו תוכנית לשעת חירום

מיקי לוי:  הרי מחליפים את השם, עם התאמות

מיקי לוי:  פעם זה מלחמה, פעם זה אירוע קטן, פעם זה אירוע גדול, פעם זה מגפה

מיקי לוי:  אין תוכנית

מיקי לוי:  לא ראיתי דבר כזה, מה עוד שאם מבקר המדינה לא היה אומר לעשות, לא היינו עושים

מיקי לוי:  אז אני מטפל בנושא הזה, לא יורד ממנו

מיקי לוי:      משרד הבריאות, בבקשה

רן אדלשטיין: אני מאגף שעת חירום במשרד הבריאות

רן אדלשטיין:  אני מבקש לומר כאן כמה דברים: 1

רן אדלשטיין:  אני לא יודע כמה אנשים מכירים, המשרד משקיע המון מכספו, לא מקבל – דרך אגב, אותם 150 מיליון שהזכירו כאן קודם, ובדקתי, מעולם לא הגיעו למשרד הבריאות – לא הגיעו אלינו 150 מיליון

רן אדלשטיין:  יותר מזה, לא  מזמן הגשנו תוכנית למשרד האוצר שדיברה על 200 מיליון שקל

מיקי לוי: במסמך של האוצר כתוב – אני אתן לך את זה עכשיו: 150 מיליון שקל

מיקי לוי:  תבדקו איפה הכסף הזה הלך

מיקי לוי:  אמר נציג האוצר ביושר שהם מחפשים כרגע 430 מיליון שקל שהלכו לאיבוד

מיקי לוי:  כמעט חצי מיליארד

מיקי לוי:  אני מעביר לך עותק  מהמסמך

מיקי לוי:  כתוב שם: 150 מיליון שקל

מיקי לוי:  זה מסמך של האוצר, לא שלי

רן אדלשטיין: אדוני היושב-ראש, תודה רבה, אני אשמח לקבל את המסמך ולהעביר אותו לגורמי התקציבים אצלנו

רן אדלשטיין:       אנחנו מדברים היום על מצב בתי החולים בצפון

רן אדלשטיין:  אלה דברים שאנחנו רוצים לעבוד עליהם, כרגע אנחנו עובדים איתם הן על מיגון מתפרץ, כלומר אותם עמודי T ומיגוניות שאנחנו  מביאים לשם, אם זה בקנייה ואם זה דרך פיקוד העורף

רן אדלשטיין:  במקביל יש גם עבודה לאורך זמן למיגון בתי החולים

רן אדלשטיין:  נכון להיום, מלר"דים, כמו מלר"ד צפת, אין היום אפשרות להוריד אותו למטה, כי זו בעיית עבודה ובעיית כסף

רן אדלשטיין:       לגבי הסיפור של החצר"מים – אפילו שזה לא נושא הדיון, אבל אני כן רוצה להתייחס לשני הדברים בהקשר הזה: 1

רן אדלשטיין:  החולים עם הצרכים המיוחדים, החצר"מים – פינינו את כל המוסדות שלנו ביחד עם פיקוד העורף טרם התחלת הסיפור הזה לפי פקודה שקיימת אצלנו

רן אדלשטיין:  הוציאו את החולים עם הצרכים המיוחדים גם מהאזור של קרית שמונה ומאזורים אחרים, לפי זיהוי שלנו ובאחריות המשרד ועל ידי המשרד

רן אדלשטיין:  לגבי האמירה שיש להחזיר אותם – אני אבדוק את הסיפור הזה ואני אשיב לוועדה

רן אדלשטיין:  הדבר היחיד שאני מכיר זה החזרת מזור – כרגע מזור מאורגן, מגנו אותו שוב

רן אדלשטיין:  מדובר בבית החולים שאתם מכירים בשם מזרע והיום נקרא מזור

רן אדלשטיין:  לשם מוחזרים חולים שפונו ללב השרון, זאת לאחר שמגנו את המחלקות האלה

רן אדלשטיין:  אני אבדוק לגבי כל השאר וניתן תשובה כמו שמקובל

מיקי לוי: תודה רבה

מיקי לוי:  הוועדה תמתין לתשובתכם

מיקי לוי:  אנחנו רושמים את זה לפנינו

מיקי לוי:      קב"ט עיריית אשקלון, בבקשה

יאיר שמיר: תודה

יאיר שמיר:  מכובדיי כולם, חשוב לציין שאני מכבד את כל קודמיי שדיברו ומבין את המצב שקיים היום בצפון, אבל כן חשוב להעלות את הנושא של אשקלון, לצערי – אם התואר המפוקפק – העיר המטווחת ביותר בכל הסבבים האחרונים, ובעיקר במלחמה שאנחנו  חווים כרגע

יאיר שמיר:  כמו שאמרו קודמיי לעניין המיגון – אמר גם ראש העיר תומר גלאם בכנסת – אם הכסף שיצא עכשיו על הפינוי היה מושקע במיגון הבתים, היינו היום במצב הרבה יותר טוב, גם לעתיד שיבוא ושאנחנו לא יודעים לצפות אותו, כפי שראינו ב-7 באוקטובר

יאיר שמיר:      דבר נוסף, שחשוב מאוד להעלות, ועלה בתחילת הדיון, זה כל הנושא של האנשים שהתפנו עצמאית ואיך אנחנו מתייחסים אליהם

יאיר שמיר:  הנושא של הסכנה הפיזית הוא כאין ואפס לעומת מה שאנחנו הולכים להתמודד איתו בפן הנפשי

יאיר שמיר:  אנשים שלקחו את גורלם בידם ורצו לשמור על ילדיהם ולקחו אותם, ביוזמתם – חשוב לציין שגם אני ביניהם, שלקחתי את משפחתי כדי לחוות מעט שפיות באזור המרכז – אסור להתעלם לגמרי מאותה אוכלוסייה שלקחה את גורלה בידה ואמרה "אנחנו לא נישאר כאן כבשר תותחים"

יאיר שמיר:  אני אומר את זה בעדינות כי מה שהיה אצלנו בעיר היה נורא, נפלו פה טילים על ימין ועל שמאל, ואני – כמי שישב בחמ"ל וראה את הכול בזמן אמת וניהל את הדברים בפועל – היה מזעזע לראות את האוכלוסייה מצד אחד מאוד-מאוד איתנה, מצד אחר משוועת לתשובות ולפתרונות

יאיר שמיר:       לכן אני חושב שהדבר הראשון שצריך להעלות על הפרק זה הנושא של מיגון התושבים שהיום אין להם מיגון, אחרת אין להם לאן ללכת והדבר היחיד שנשאר להם זה לשכב על הרצפה או להיצמד לאיזה קיר ולקוות שהטיל יבוא מכיוון אחר

יאיר שמיר:       דבר שני, צריך להיערך ליום שאחרי בפן הנפשי והטיפול באוכלוסייה

יאיר שמיר:  אני חושב שכבר היום צריך להתחיל להתעסק בזה, כמובן שלא רק באשקלון, אלא בכל העוטף ובאזור הצפון

יאיר שמיר:  חייבים להחזיר את אמון התושבים, כדי שנוכל להתחיל לקיים שגרה, אחרת אני לא רוצה לדמיין איך המשק ייראה וכמה זמן ייקח לנו לעלות מכאן

יאיר שמיר:  נקווה לתקופה טובה  יותר, לשנים טובות יותר קדימה

יאיר שמיר:  תודה

מיקי לוי: נקווה

מיקי לוי:  תודה רבה לך

מיקי לוי:  הלוואי שהייתה לי את היכולת והסמכות לטפל בכל הדברים שאמרת

מיקי לוי:  אני לא יכול לדבר בבריאות ביום שאחרי, עם כל הרצון הטוב

מיקי לוי:  הדיון הזה הוא על הצפון ומתוך כבוד אליכם נתתי לך לדבר, אבל דנו בנושא הזה כשמשה אדרי, ראש מינהלת תקומה, היה כאן ואשקלון נכנסה לתוכנית

מיקי לוי:  כרגע אני לא יודע – כי זה היה רק התנעה של תקומה אצלי בוועדה לפי כשלושה שבועות – אם יש עבורכם שולחן עגול, אני מניח שכן

מיקי לוי:  על כל נושא המיגון, נושא הטיפול והשיפוי – אין לי תשובות בשבילך

מיקי לוי:  אתם צריכים ליצור קשר, ראש העיר שלך בוודאי יודע, עם משה אדרי, ראש מינהלת תקומה, כדי לבדוק שאשקלון נכנסת לכל המכלול הזה של שיקום הדרום, מיגון הדרום ושיפוי הדרום

מיקי לוי:  זו העצה שאני יכול לתת, אין לי תשובות בשבילך, אני מתנצל, כי התכוננו רק לנושא הצפון

מיקי לוי:  אני לא רוצה שסתם תחיו באשליה שכרגע זה מטופל

מיקי לוי:  אצלי זה לא מטופל

מיקי לוי:  אני אומר את זה ביושר רב

מיקי לוי:  אם תרצו עזרה, אנחנו נכונים לסייע בידכם

מיקי לוי:       כיבוי והצלה, בבקשה

ירון קורן: לנו אין כמעט חלק בעניין הזה

ירון קורן:  תחנות הכיבוי שלנו ממשיכות לתפקד ולעבוד גם במרחבים המפונים ונותנות את השירות

ירון קורן:  יש פערי מיגון כאלה ואחרים ואנחנו משלימים אותם ומטפלים בהם

ירון קורן:  מעבר לזה, מבחינתנו הדברים בשגרת מלחמה

מיקי לוי: אני לא רוצה להתקיל אותך, אבל יש לי איזושהי תחושה שהפריסה שלכם אינה מספקת

ירון קורן: אני לא חושב שיש פער בפריסה

ירון קורן:  הפריסה היא גם פריסה בשגרה ומוגדלת בחירום

מיקי לוי: לא בחירום, אני מדבר על השגרה

ירון קורן: גם אם כן, אני לא חושב שאני הכתובת וזה המקום לדבר על הפערים האלה

ירון קורן:  כמובן שהיינו רוצים להגדיל את הפריסה, אבל אני חושב שהאזרח מקבל שירות טוב וכן מקבל מענה מקצועי ויעיל, גם במרחבים הצפוניים

מיקי לוי: אני אצטרך לקיים דיון מיוחד עבורכם

ירון קורן: אנחנו נשמח

מיקי לוי: משרד הרווחה, בבקשה

רוני בר לוי: אני מנהל אגף חירום וביטחון של משרד הרווחה

רוני בר לוי:  אני השתתפתי גם בדיון הקודם והתייחסתי לדברים שהיו, לא היו הרבה דברים

רוני בר לוי:      לגבי הנושא של המיגון – המשרד קיבל 40 מיליון שקל כתקציב מתמשך מ-2014 למיגון

מיקי לוי: סוף-סוף מישהו בא ואומר שהוא קיבל את הכסף שרשום לי

רוני בר לוי: קיבלנו, ביצענו

רוני בר לוי:  הייתה לנו בקשה ל-250 ואנחנו צריכים לקבל עוד

רוני בר לוי:  אנחנו מנצלים את כל הסכום שיש

רוני בר לוי:  חלק מהמיגון אנחנו מבצעים לבד וחלק עם פיקוד העורף

רוני בר לוי:      לעניין תוכניות הפינוי מהצפון – זה בוצע אחד לאחד, עוד לפני ההחלטה, גם פינוי מוסדות וגם פינוי של כ-500 מוכרי רווחה מהרשויות

רוני בר לוי:  אני לא יכול להתייחס ספציפית לנתון ששמעתי פה לגבי משפחה בעלת צרכים מיוחדים, שאני לא מכיר, אבל יכול להיות שהיה

רוני בר לוי:  אם יש משהו מיוחד, אני אשמח לקבל את הפרטים ולטפל בזה

רוני בר לוי:  אני לא מכיר פערים, אנחנו מטפלים אד הוק בכל נושא שעולה

איתן דהן: מכיוון שעניין הצרכים המיוחדים עולה כמה פעמים, אז אפשר להגיד הכול פה והמצגות והשקפים סופגים הכול

איתן דהן:  דיברנו על זה – ויש פה את אשקלון ואת המועצות האזוריות – אבל בשלבים הראשונים היה פער חמור בעניין

איתן דהן:  אני אומר את זה כאן בלי למצמץ

איתן דהן:  דיברנו עם האנשים והדברים האלה עלו בצורה בולטת, כולל החינוך לאנשים עם צרכים מיוחדים שלא היה לאן לקחת אותם, לא היה איפה לחנך

איתן דהן:  אני בטוח שבמעלה הדרך הדברים טופלו, יכול להיות שהם התקדמו, אבל בתחילת הדרך ראינו את הדברים לא עם בן אדם אחד ולא עם שניים או שלושה, כך שאני מציע לומר את הדברים בזהירות

רוני בר לוי: אני אומר בזהירות מוגברת, נציגי מבקר המדינה נמצאים אצלנו במשרד

רוני בר לוי:  אני חושב שאנחנו, כמשרד, ביצענו מהיום הראשון את הפינוי של מי שהוא באחריות שלנו

רוני בר לוי:  צריך לבדוק כל אחד ומה תחום אחריותו

רוני בר לוי:  נשמח לבדוק אחד לאחד

מיקי לוי: אם יש דברים ספציפיים, הינה הכתובת

מיקי לוי:  תיתן את הטלפון של המשרד, לפחות פה נעשה איזשהו גישור

מיקי לוי:      משטרה, בבקשה

רפ"ק יוסי בכר: מבחינתנו אין משהו מיוחד

מיקי לוי: תודה רבה

מיקי לוי:  התחנות בצפון עובדות בפול טיים? השוטרים נמצאים, מגישים עזרה? מה מצב הפשיעה? סתם, אם אתה לא יודע, אל תשיב

רפ"ק יוסי בכר: מעדיף שלא להשיב

מיקי לוי: תודה רבה, הבנתי

מיקי לוי:   עו"ד רותם בבלי, התנועה לאיכות השלטון

רותם בבלי דביר: תודה רבה ליושב-ראש ולכל המכובדים

רותם בבלי דביר:  תודה שאפשרתם לנו להגיע לדיון הזה ותודה על זכות הדיבור

רותם בבלי דביר:  אני אתייחס בקצרה לדוח המבקר שנדון פה ולנושא שאנחנו בתנועה מלווים כבר קרוב לחמש שנים

רותם בבלי דביר:  כמו שהציג דוח המבקר, במדינה יש יותר מ-2

רותם בבלי דביר: 6 מיליון תושבים, שהם 28%, שהם ללא מיגון תקני

רותם בבלי דביר:       אחת  מהחלטות הממשלה, שבעיני התנועה היא חשובה מאוד, לעניין מיגון העורף, ודווקא לא מוזכרת בדוח מבקר המדינה, היא החלטת ממשלה 2025 מ-23 בספטמבר 2014

רותם בבלי דביר:  כבוד היושב-ראש, זאת בתגובה לפרוטוקול שהקראת בתחילת הישיבה – זו החלטת ממשלה שחלה על כל הארץ,  היא מתייחסת בעיקר לדרום

רותם בבלי דביר:  זו החלטה ארוכה מאוד, אבל יש שם סעיף שמדבר על מיגון בכל הארץ והוא גם מתייחס ישירות למשרד האוצר

רותם בבלי דביר:  סעיף 6 להחלטה מדבר על  מיגון לכל הארץ

רותם בבלי דביר:  ההחלטה הזאת מטילה על  משרד הבינוי והשיכון, על רשות החירום הלאומית ועל משרד האוצר לגבש תוכנית להקלה על בניית ממ"דים ופתרונות דיור עד לחודש ינואר 2015

רותם בבלי דביר:   מיותר לציין, אדוני היושב-ראש, שעד היום שום דבר לא קרה

רותם בבלי דביר:  אני מזכירה שבעשור הזה ידענו שורה ארוכה של סבבים, לחימה בעצימות כזאת או אחרת, עד לטבח הנורא ב-7 באוקטובר

רותם בבלי דביר:  מסבב לסבב אנחנו מבינים את החשיבות של פתרונות המיגון הביתיים וכל סבב כזה הוא גם תזכורת לפערי המיגון האדירים שיש בבתי  מגורים במדינת ישראל

רותם בבלי דביר:       התנועה לאיכות השלטון מלווה את הנושא הזה החל  משנת 2018

רותם בבלי דביר:  פנינו בעניין הזה לשרי ביטחון, לשרי בינוי ושיכון, לשרי האוצר, לרשות החירום הלאומית ולפיקוד העורף, שהנציגים שלהם יושבים פה, ומהתשובות שקיבלנו החל מ-2018, כל רשות פשוט מטילה את האחריות על רשות אחרת

מיקי לוי: אבל אני שומע ממשרד הביטחון שהתחילו לפעול והיו כאן מספרים יפים, לא מספקים

רותם בבלי דביר: לא מספקים

רותם בבלי דביר:  אני יכולה להגיד לך שבנובמבר 2019 קיבלנו תשובה מראש רח"ל שאמר, במילים האלה: משרד האוצר שם את כל המכשולים האפשריים לטרפד את התוכנית

מיקי לוי: אבל נבנו עכשיו, ניתן איזשהו תקציב

מיקי לוי:  זה לא מספיק לו, הוא אמר, אבל כרגע הוא סקר מה נבנה

מיקי לוי:  כמה בניתם בסך הכול?     

בר כהן: 400 ממ"דים הסתיימו

מיקי לוי: זה בכלל לא מספיק, כי זה לא נותן מיגון

רותם בבלי דביר: לא מספיק

רותם בבלי דביר:  ההחלטה  מדברת של בניית פתרון בכל הארץ

מיקי לוי: מכיוון שגם ישבתי באוצר, אם יש סדר עדיפויות נכון אז היו נותנים לדרום ולצפון יחד, הם תחת אותו איום, ועם מזכרת בתיה לא דחוף לי

מיקי לוי:  סתם אמרתי מזכרת בתיה, שלא יתפסו אותי במילתי

רותם בבלי דביר: ברור

רותם בבלי דביר:  שוב, אני אגיד שההחלטה הזאת שאנחנו  מתייחסים אליה היא החלטה שעוסקת בכל הדרום, בעיקר במיגון, אבל בסעיף שהזכרתי מתייחסים לכל הארץ, וברור שלצפון ולדרום  יש קדימות

ששון גואטה: צריך להגיד קודם צפון ואחר כך דרום

ששון גואטה:  האיום בדרום כבר היה - - -     

רותם בבלי דביר: אני לא אעשה את ההבחנה

רותם בבלי דביר:       אני אסכם, אדוני היושב-ראש, כבר קרוב לעשור כל רשות זורקת את האחריות על רשות אחרת

רותם בבלי דביר:  אין באמת קידום כמו שצריך של ההחלטות של הממשלה, כמו שהממשלה החליטה בעצמה

רותם בבלי דביר:  זה מה שאנחנו מבקשים

מיקי לוי: אנחנו ננסה לעשות בוועדה הזאת סדר ונעקוב אחרי זה מספר פעמים בשנה

רותם בבלי דביר: זה בדיוק מה שאנחנו מבקשים, שתצא היום קריאה מהוועדה ליישום החלטות הממשלה, החלטות שלה

רותם בבלי דביר:  כמו שאמרה חברת הכנסת צרפתי, זה מחדל שהחלטות הממשלה לא מיושמות

מיקי לוי: אני אומר לך, בתוך עמי אני חי

מיקי לוי:  מ-2014, גם במסגרת הכסף וההוצאות של מדינת ישראל,  נכון לרגע זה זה לא יקרה

מיקי לוי:  אם זה יקרה בתוך עשור, על הכיפאק

מיקי לוי:  אנחנו רוצים להתמקד באותם יישובים בסיכון גבוה, שאותם – על פי הקריטריונים – יעשו

מיקי לוי:  אחר כך ילכו למזכרת בתיה

מיקי לוי:  אני מבקש סליחה מתושבי מזכרת בתיה

רותם בבלי דביר: אני לא מדברת רק על מזכרת בתיה

רותם בבלי דביר:  ההחלטה מדברת על כל הארץ, ברור שגם הצפון והדרום נכללים שם וברור שהכסף לא מושקע שם

מיקי לוי: אני אומר שוב, אני אקיים דיונים, ואני עושה את זה רק על הצפון והדרום, כי אני מבין את הבעיות

רותם בבלי דביר: בסדר גמור, גם ההחלטה הזאת מתייחס לצפון ולדרום ואנחנו נבקש שהיא תיושם

מיקי לוי: את יודעת כמה החלטות ממשלה לא בוצעו? אלפים

רותם בבלי דביר: אני בטוחה שהרבה, גם על כך עשינו מחקר בתנועה

מיקי לוי: תודה רבה לך

מיקי לוי:       לפני כמה דקות אמרתי לקב"ט העיר אשקלון שייצרו קשר עם תקומה

מיקי לוי:  אני פונה כאן לאנשי משרד הביטחון, אשקלון אינה  נכללת בתוך תקומה

מיקי לוי:  אני פונה אליכם, משהו צריך להיעשות, איזושהי חשיבה, גם האוצר וגם משרד הביטחון

מיקי לוי:  לא יכול להיות שיגידו שאשקלון, שחטפה הכי הרבה טילים בסיבוב הזה, לא תהיה כלולה באיזושהי רמת ביצוע כזאת או אחרת

מיקי לוי:  תושבים עזבו אותה, פונו, עסקים נסגרו, חסרים שם ממ"דים

מיקי לוי:  מספרית היא חטפה הכי הרבה טילים ולכן לא יכול להיות שהיא לא נכללת בשולחנות העגולים ובתקציבים שקיבלה מינהלת תקומה

מיקי לוי:  אני מבקש לעשות את זה, נבדוק את זה בשבוע הבא

מיקי לוי:  משרד מבקר המדינה, גם תשומת לבכם לנושא הזה

מיקי לוי:  הם נפלו בין הכיסאות

אריאל גלבוע: אני מהמטה לביטחון לאומי

אריאל גלבוע:  בגלל קוצר הזמן אני לא אסקור אחורה, אני רק רוצה לציין שלושה אתגרים לגבי ההמשך שאנחנו מטפלים בהם ועוד מילה על המיגון, כי זה מתקשר לדיון הקודם ותחילת הדיון הזה

אריאל גלבוע:  שלושה אתגרים מרכזיים, כפי שגם ציין נציג רח"ל: היישובים שלא פונו במסגרת 0 עד 5 והמענים – זה גם בוועדה מקבילה, בוועדת החוץ והביטחון, וכבר נאמר שאנחנו בקשר עם מנכ"ל משרד הפנים שמרכז את הפורום הבין-משרדי ואנחנו במעקב על זה מולו;     האתגר השני זה אתגר חזרת היישובים

אריאל גלבוע:  זה אתגר גדול שעומד גם לפתחם של מקבלי ההחלטות וגם של כל אנשי המטה ומשרדי ממשלה וכמובן היישובים עצמם

אריאל גלבוע:  יש כאן שיקולים גם מדיניים וגם ביטחוניים

אריאל גלבוע:  זו אכן סוגיה כבדה שיושבת בכל הפורומים;     האתגר השלישי, ועל זה דיבר יושב-ראש קו העימות – עבודה שכרגע שעובדת בשלושה צירים, חלקם נפגשים

אריאל גלבוע:  אנחנו בתיאום עם מנכ"ל משרד ראש הממשלה ובימים אלה עושים עבודה כדי לתאם בין הצירים האלה, פעם אחת כדי שלא יהיו כפילויות ופעם שנייה שלא תהיה נפילה בין הכיסאות

אריאל גלבוע:  שלושת הצירים: גם של מנכ"ל  משרד הפנים שמוביל צוות מזה חודש וחצי; גם מינהלת אופק צפוני, שהתחילה לעבוד בשבוע שעבר; גם המשל"ט האזרחי של  משרד האוצר

אריאל גלבוע:   יחד עם מנכ"ל משרד רה"מ נעשה את החיבורים האלה כדי שהעבודה תהיה  מסונכרנת

אריאל גלבוע:       לגבי המיגון – אחרי שנסגר תקציב 2023 ועובדים לקראת תקציב 2024, אנחנו במל"ל עובדים גם עם משרד הביטחון וגם עם  משרד האוצר כדי להביא את הסכומים שהיושב-ראש ציין בסוף הישיבה הקודמת

אריאל גלבוע:  אנחנו מבינים שזה גם חלק מתוך העבודה המסונכרת שדיברתי עליה קודם – מיגון הצפון – גם מיגון פרטי, גם מיגון ציבורי וגם מרכיבי ביטחון

איתן דהן: שני משפטים בקצרה

איתן דהן:  אני חושב שהדברים המרכזיים שאנחנו ראינו – מכיוון שעלו פה דברים נוספים – הם: 1

איתן דהן:  שינוי התוכנית – טוב או לא טוב, אפשר לדבר על זה

איתן דהן:  אני, באופן אישי, אמרתי את עמדתי, אבל אני חושב שכשמשנים תוכנית צריך לשנות את כל המעטפת של התוכנית

איתן דהן:  כלומר, להסתכל שכשאנשים מגיעים למלונות הם מקבלים את כל המעטפת ולא לוקח חודשים להפעיל מערכת חינוך ומערכות  נוספות;     2

איתן דהן:  עצמאות למועצות – אני לא אומר אם זה נכון או לא נכון, אומר שזה עלה בכל הסיורים שלנו, בכל המפגשים

איתן דהן:  מיגון הצפון – ממשלה מקבלת החלטה, אם היא לא מתבצעת אז אנחנו פוגשים את זה בסיבוב, בתקלה

איתן דהן:  כלומר, אם לא התבצע מיגון, אנחנו פוגשים את זה במפגש אחר

איתן דהן:  אני  מניח שהממשלה קיבלה החלטה נכונה

איתן דהן:  אנחנו נמקד את הביקורת על זה והוא צריך להיעשות;     3

איתן דהן:  הסוגיה התקציבית – צריך לייצר מנגנונים פשוטים כדי שאנשים יקבלו כסף

איתן דהן:  עצמאים פונים אלינו ואומרים שכדי לקבל את הכסף הם צריכים לשלם 20% לרואה חשבון ולעוד אחרים

איתן דהן:  המנגנונים  מורכבים, צריך לפשט אותם כדי שלא יצטרכו לקחת אנשי מקצוע כדי לקבל את הכסף

איתן דהן:  פשוט לפתור את זה בצורה פשוטה;     4

איתן דהן:  נקודה אחרונה, היא עולה בדוחות ביקורת שלנו – חמ"ל מדינתי

איתן דהן:  אני חושב שחמ"ל מדינתי שמרכז את כל גופי הממשלה, אם היה יכול לפתור בעיות בין-משרדיות מורכבות, רק זה  יכול לפתור את זה

דובר: הוקמה ועדת מנכ"לים

איתן דהן: אני לא מתכוון לוועדת מנכ"לים, אלא חמ"ל אליו מגיעות כל הזמן בעיות, עובד 24 שעות ביממה

איתן דהן:  מקבל בעיה ויודע לפתור אותה

מיקי לוי: אבל מנכ"ל משרד ראש הממשלה מתכלל

דקלה נסימי: בהמשך לדברים שאמרתי קודם ובהמשך לדברים שנאמרו על מיגון ועל צרכים מיוחדים, כשאנחנו אמורים לחזור ב-10 בינואר, אותו קומץ קטן של תושבים ממספר יישובים – אני אתן דוגמה אישית מהמשפחה שלי

דקלה נסימי:  סבא וסבתא שלי, בני יותר מ-80, עם ילד נכה בבית, אין להם ממ"ד

דקלה נסימי:  במושב הוותיק, מושב עבדון, אין בכלל ממ"דים, אלא רק מקלט בסוף הרחוב, 30 מ"ר, שאליו צריכות להגיע בין שבע לעשר משפחות

דקלה נסימי:  זה פשוט בלתי אפשרי שסבא וסבתא שלי, בני 80 פלוס,  ייקחו ילד בן 40 ומשהו על כיסא גלגלים וירוצו למקלט

דקלה נסימי:  נכון שמדברים פה על ממ"דים ועל מיגון, אבל עד 10 בינואר לא יהיה מיגון ולא יהיו לנו ממ"דים לרוץ אליהם ואני לא רואה את זה קורה שסבא וסבתא שלי לוקחים את אותו  ילד נכה ורצים איתו לאותו מקלט בסוף הרחוב

דקלה נסימי:       אני  מבקשת שוב לקחת בחשבון את הנושא הזה ולהתייחס אלינו

מיקי לוי: קראתי איזשהו מאמר על  ממ"דים ניידים שמיוצרים פה בארץ

אהרון דוב גמזו: זה לא טוב לצפון

אהרון דוב גמזו:  בצפון צריך סוג מיגון חזק יותר מבדרום

מיקי לוי: אני לא מבין בזה

מיקי לוי:  זו הייתה הערת אגב למה שאמרה דקלה

רפ"ק יוסי בכר: במשטרה אנחנו ממגנים תחנות משטרה שאין בהן מרחב מוגן במיגוניות קטנות, 3X4

מיקי לוי: מייצרים אותן בארץ, 90,000 שקלים

מיקי לוי:  הקטן עולה 70,000 שקלים, הגדול – 90,000 שקלים

מיקי לוי:  אני מבקש לבדוק את זה

מיקי לוי:  זה רק לבוא ולהניח, לא צריך רישיונות ולא צריך כלום

מיקי לוי:       הוועדה מבקשת/דורשת מהממשלה לתת את דעתה למרחק מהגדר

מיקי לוי:  אם הממשלה החליטה בהחלטה 975 עד 5 ק"מ, התפנו תושבים עד 5 ק"מ, נסגרו עסקים עד 5 ק"מ, לא ייתכן – אני לא דן עכשיו על מ-5 והלאה, אני נורא מצטער, כפר סאלד, זה לא בסמכותי

מיקי לוי:  קודם כול שיכירו מ-3

מיקי לוי: 5 עד 5, אחר כך נשבור את הראש

מיקי לוי:  כרגע הממשלה לא יכולה לחזור בה מהחלטה שהיא קיבלה

מיקי לוי:  זו בושה וחרפה שמישהו לקח החלטה וחזר בו אחורה

מיקי לוי:  הוועדה לביקורת המדינה דורשת את זה מהמדינה, דורשת את זה מהממשלה

מיקי לוי:  אני  מתכוון לקיים דיון משותף עם ועדת החוץ והביטחון כדי שהלחץ על גורמי הממשלה יגדל

מיקי לוי:  את הדיון הזה אנחנו נעשה בהקדם יחד עם מינהלת תקומה ויחד עם אופק חדש ועם ראשי הרשויות

מיקי לוי:  האמת היא שאני מחכה לתא"ל סויסה כדי שיגבש תוכנית – אני לא רוצה להביא אותו כשאין לו שום דבר ביד ואין לו תקציב

מיקי לוי:  כשיגיד לי שאין לו תקציב והוא מגובש, אני אקיים דיון, אבל אני לא רוצה לקיים עוד פעם דיון שהתכלית שלו לא תהיה

מיקי לוי:  אני רוצה תוצרים

מיקי לוי:  לכן אני אבקש מיושב-ראש ועדת החוץ  והביטחון לקיים דיון משולב, משותף, עם הנוכחים פה, עם בכירים יותר, בלי לפגוע במי שיושב פה, כדי שנוכל  לקבל תשובות עם בכירי האוצר

מיקי לוי:  אנחנו נקיים את דיון באולם נגב או באולם ירושלים כדי שכולכם תוכלו לבוא, כדי  לומר את הצרכים ולשמוע איפה זה עומד

מיקי לוי:       11 יישובים – תשעה פלוס שניים, חורפיש ופסוטה – שבוועדת החוץ סימנו אותם

מיקי לוי:  זה בנוסף של עד 5 ק"מ

מיקי לוי:  מדינת  ישראל לא יכולה לחזור בה מהחלטה כזאת

מיקי לוי:  לא יכולה לחזור בה, זו בושה וחרפה

מיקי לוי:  אנחנו נדרוש את זה ונראה מה אפשר לעשות

מיקי לוי:  זה כסף, בגלל זה מישהו חזר בו,  אבל  מי שקיבל את ההחלטה, שיעמוד מאחוריה

אהרון דוב גמזו: יש כסף

אהרון דוב גמזו:  משרד האוצר אמר את זה בשבוע שעבר

מיקי לוי: אם מצאת כסף, זה טוב

מיקי לוי:       צריך לומר שלולא ראשי מועצות, ראשי ערים, מועצות מקומיות ואזוריות, שלקחו פיקוד וטיפלו בתושבים שלהם המדינה הייתה פושטת רגל

מיקי לוי:  אמרתי את זה באחד הדיונים שקיימתי פה – ללא המגזר השלישי האזרחי שלקח וטיפל והקים וגייס תורמים, המדינה הייתה פושטת רגל

ששון גואטה: ותודה לקק"ל ולמפעל הפיס וגורמים אחרים שכבר מהרגע הראשון התגייסו

ששון גואטה:  אין ספק שהיום משרדי הממשלה מתפקדים – ועדת המנכ"לים, משרד הפנים שמתקצב – אבל ברגע הראשון רק המגזר האזרחי תפקד

מיקי לוי: אני רוצה להודות לכל הגורמים במעגל השני והשלישי שסייעו ועזרו בעניין הזה

מיקי לוי:       כמו שאמרתי, אני אשתדל לקיים את הדיון הבא בשיתוף ועדת החוץ והביטחון באחד מהאולמות הגדולים

מיקי לוי:  זה ברגע שמפקדת אופק צפוני תהיה מוכנה ואז נראה איך אנחנו מזמינים גם את הדרום וגם את הצפון או שנעשה את זה בנפרד, כדי שלא יהיה בלגן גדול מדיי, כדי להביא תוצרים

מיקי לוי:  אם לא הבאנו תוצרים, לא עשינו כלום

מיקי לוי:      נציג משרד האוצר,  430 מיליון שקל -  מכיוון שהייתי אצלכם קצת ואני יודע איך זה עובד, תחפשו איפה ה-430 מיליון שקל

מיקי לוי:  הם  יחבקו אתכם, רק תביאו את הכסף

מיקי לוי:  היחידי שהודה שקיבל את הכסף הוא נציג משרד הרווחה

מיקי לוי:  לעומת זאת,  נטען שלמשרד הבריאות הועברו 150 מיליון שקל, נתתי את הדף לנציג משרד הבריאות כדי שיבדוק את זה

מיקי לוי:       אני רוצה להודות לכם שבאתם לדיון החשוב מאוד הזה

מיקי לוי:  אני מאוד מקווה שנוציא תוצרים

מיקי לוי:  בהצלחה לכולנו

מיקי לוי:       ישיבה זו נעולה